Txomin García | Euskadiko Kutxako Presidentea\n"Aurrean daukagun berreraikitze bidea oso gogorra eta sakrifikatua da" | otsaila 2011\n2009az geroztik, Txomin García da Euskadiko Kutxaren zuzendaria. Bere ibilbide profesionala Mondragon Kooperatiba Taldeari lotuta egon da 1981. urtetik. Geroztik, Teknologia eta Diseinu irakasle gisa jardun da Mondragon Unibertsitatean, non Kooperatibaren zenbait enpresaren erantzukizun-postuak bete zituen. 2001. urtean, ULMA Taldearen zuzendari izendatu zuten.\nZentro Teknologikoen egoera ezagutzen du, eta baita berrikuntza munduarena ere, ULMA Packaging-en I+G+b-aren zuzendaria izan baitzen Txomin García. Halaber, IK4 Research Alliance-n zuzendaria izan zen IKERLAN-IK4 zuzendari gisa. Postu hori 2005eko abendutik 2006ko abendurarte bete zuen, eta MIK, Ikerketaren Kudeaketaren, Innobasqueko Enpresen Eraldakuntza sailaren eta Mondragoneko Enpresa Sustapenerako Zentroaren zuzendaritzarekin bateratu zuen.\nKrisialdi ekonomikoak kolokan jarri ditu bai eredu ekonomikoa, bai banku erakundeen kudeaketa eta kontrola. Bankuen sektorean berrikuntzak lekurik baduela uste al duzu? Bankuen negozioa berriro sortu beharra dago?\nKrisialdiak, orokorrean, aldaketa prozesuen, aldaketen testuinguru berriei egokitzapenen eragilea da; hainbat berrikuntza motaren eragilea, hain zuzen. Finantza sektorea etxeen booma ordezkatu izan du azken ur teotan, nahaspila batean sartu da eta hainbat entitatek ez dute krisia gaindituko, edo behintzat ez dute gaindituko aldatzen ez badute. Sektorearen eraldakuntza prozesu baten aurrean gaude. Formula berriak agertu dira (BSIak, fusio hotzak, kutxak banku bihurtzen dira), ingurune arautu berria, teknologia berrien hazkunde ikaragarria dago; eta hori guztiaren atzean, sektorean neurriak berrezartzea eta entitateen negozio-ereduak aldatu beharra dago. Berrikuntzarako abagune paregabea da. Baina berrikuntza eta aldaketak kudeatu behar dira ere, eta hori "krisiaren egoerei oso ohituta ez dagoen" sektorearentzat gauza berria izango da.\nBere ibilbide profesionalean zehar, beti izan du ondoan I+G+b. Gaur egungo egoeran, I+G+b enpresentzat ken daitekeen luxua dela uste dutenen artean al zaude?\nGaur egun, barneratu behar dugun lehen gauza da zeri deritzogu dugu “krisia”. Ez gaude estalki batekin estalita, eta inork ez digu kenduko krisialdiatik ateratzeko. Krisi ekonomiko globala jada igaro da, munduko ekonomia berriro ere hazten ari da; eta tamalez, geratzen zaiguna da garen hori: lehiakor tasun gutxiko ekonomia eta langabezi maila oso altua. Gaur egun krisia gure krisia da, gure eredu produktiboaren ondorioa, gure hezkuntza produktiboaren ondorioa, gure lehiakortasun faltaren ondorioa.\nBeraz, aurrean daukagun berreraikitze bidea oso gogorra eta sakrifikatua da, gure ekoizpen sarearen sorkuntza eta berrikuntza da; eta lehenbailehen hasiera eman behar zaio. Gure bizi-kalitatea mantendu nahi badugu, berreraikuntza berrikuntzan, internazionalizazioan, ezagutzan eta beste herrialdeak baino arinagoak izatean oinarritu behar dugu. Aldiz, kostuetan oinarritutako lehiakortasuna nahi baldin badugu, etorkizuneko herri desberdin bati buruz hitz egiten ari gara; eta hori, hain zuzen, azken urteotan egindako aurrerapenak atzeratzea dakar.\nOrain inoiz baino gehiago I+G+b-an oinar ritu behar gara, baina hori produktuen esplotaziora zuzenduta egon behar da eta balio erantsiaren sorkuntzara. Enfasia aplikazioaren alderdian jarri behar da.\nDiruaren xedea zein den erabakitzen dutenen aldean egoteak, norberaren ikuspuntua asko aldatzen al da?\nBanku-negozioa, beste batzuk bezala, lehiakortasunaren arauen mesedetara dago, eta horiek aldagai berdinekin kudeatu behar dira: asetu behar diren bezeroak, lehiakideei erantzuna eman, pertsonen garapena eta kudeaketa, xedeak, e.a. Hortaz, zuzendaritzatik, ez daude aldaketa bereizgarririk; eta funtsezkoa da erakundearen XEDEA, OINARRIAK eta BALIOAK argi eta garbi izatea, horietan oinarriturik Estrategia garatuko baita. Halaber, pertsonak gai izan behar dira, motibatuta eta bat egin behar dute entitatearen Erronkekin eta Xedeekin; eta hori Euskadiko Kutxak, MONDRAGONen bezala, beti izan dugu argi eta garbi. Kudeaketaren ikuspegia ez da asko aldatzen, nahiz eta jende asko hala ez pentsatu.\nEnpresa-ikerkuntzarako dirulaguntza publikoak murriztu egin dira eta I+G+b-n ez da hainbeste diru inbertitzen. Hori horrela, Euskadik ezagutzan oinarritutako ekonomia izan dezake?\nLogikoki, krisia I+G+b-aren gastuan eragina dauka, baina euskal gizarteak horrek daukan garrantziaz jabe da. Hori dela eta, ez dugu hamar urteren zehar egindako esfortzua bertan behera utziko. Hala, berrikuntza funtsezko elementu bihurtu behar da, horretan oinarriturik, gure gizartearen lehiakortasuna eraikitzeko.\nEgia da EUSKADIk aurrerapauso handiak eman dituela azken urteotan I+G/BPG Gastuan. Hori horrela, EB-27aren batez\nbestekoaren gainetik gaude, baina datu hori, berez, ez da nahikoa. I+G -a berrikuntza prozesuaren alderdi garrantzitsutzat jo behar da honako hauekin batera: pertsonen gaitasunak eta konpetentziak garatzea, patenteak sortzea, gure produktuen esplotazio gaitasuna (internazionalizazioa), ekintzailetza gaitasuna, e.a. Arrakastaren formulak gure lehiakortasuna hobetu, negozio berriak eta lana sortu, gure balio erantsia hobetu eta gure etorkizuna sendotu behar du. Hori aldagai guztien emaitza izango da; eta ez soilik I+G+baren gastua, zeren eta ez bada hori beste aldagaiekin batera kudeatzen, “gastu” bihurtuko da nahiz eta BPGan izan.\nZer postuan dago Euskadi krisialdiatik ateratzeko eta zer esango zenieke ekonomia arazoak dituzten enpresei?\nEuskadik EBko hainbat eskualderen antzeko egoeran dago: ekonomian enpresa-presentzia garrantzitsu bat du, errenta percapita altua europar eskualdeekin alderatuta, langabezia-tasa Estatuak daukanaren erdia da eta demografia arazo larria epe ertaineraeta epe luzera izango du.\nMemento honetan ziurgabetasun asko dago (zorren krisia, dibisen gerra, lehengaien prezioaren igoera, azaleratzen ari diren herrien inflazioa, AEBtako politika monetarioa…), baina arestian esan dudan bezalaxe, hazkuntza ekonomikoa hasi da, eta nahiz eta oraindik ahula izan eta gure mugetatik at jazo, hori da, hain zuzen, gure ekonomiarentzat sendagairik aproposena. Egia da lanmerkatuak denbora gehiago behar izango duela horrekin bat egiten duten zifrak lortzeko, baina, hala eta guztiz ere, berreskurapen prozesua hasi da. Hala eta guztiz ere, ez dugu geure buruak engainatu behar. Oraindik asko dago egiteko, krisiak enpresa eremuan zapuztu duen guztia berreraiki behar baita balioa eta lana sortzen duten negozio aukeretan. Ezbairik gabe, Euskadik bere historiaren beste epe bati aurre egin behar dio, ekintzaileen epea da, ber rikuntzarena, daukagun ezagutzari balio erantsia ematearena, garapen teknologikoarena, I+D-arena. Euskal Zentro Teknologikoak beharrezkoa den eta premiazkoa den aldakuntza horretan rol garrantzitsuak izan behar dituzte.


Mikel Lazkano, Londreseko moda munduan murgildutako orozkoarra - Orozko - Aiaraldea.eus\nMikel Lazkano, Londreseko moda munduan murgildutako orozkoarra\nTxabi Alvarado Bañares 2019-11-01 09:00\n“Gizontasun-eredu samurra” sustatzen du Mikel Lazkanok bere jantzien bidez. / Lazkano\nMadrilen Moda Diseinua ikasi ostean, Londresera jo zuen Mikel Lazkano orozkoarrak, duela bi urte. Bere abizena marka bihurtu du bertan, eta Orozko inspirazio iturri gisa duten jantziak ekoizteari ekin dio. “Linea sinpleak eta kolore neutroak” ditu oinarri, “denboran iraungo duen” arropa sortzeko.\nLondresen bizi da Mikel Lazkano orozkoarra. Duela bi urte joan zen bertara, “mugak zabaldu” eta bere burua “desafiatzeko” helburuarekin. Moda munduan murgiltzea zuen Lazkanok helburu, hori izan baita bere betiko ametsa. “Arte ederrak ikasteko asmoa nuen, baina moda burutik kendu ezin nuenez Madrilera mugitu nintzen 17 urterekin Moda Diseinua ikasteko”, azaldu du orozkoarrak.\nLondresera joatea izan zen bigarren pausoa: “Atzerrira joateak nire sustraiak nabarmentzen lagundu zidan, eta nire diskurtsoak sinistera bultzatu ninduen nolabait”. Atzerrira joateak hainbat oztopo dakartzala aitortu arren, oro har “nahiko zorte ona” izan duela uste du Lazkanok. Bere abizena marka bihurtu, eta jantzi bilduma propioak ekoizteari ekin zion. “Arreta handiz diseinatzen ditut 'Lazkano' osatzen duten jantziak. Linea sinpleak eta kolore neutroak baliatzen ditut, denboran zehar iraun dezaten”. Material iraunkorrak erabiltzen ditu lehengai moduan, eta material birziklatuak sortzeko “ikerketa aktiboan” murgilduta dago orain. “Gizontasun-eredu samurra proposatzen dut, jakituna, ingurumenaren hauskortasuna errespetatu eta kontsumo arduratsua sustatzen duena”.\nOrozkoarra izateak badu eragina Lazkanoren sorkuntzetan, berak aitortu duenez. “Bizi-eredu motela dut oinarri, kontsumo abiadura garaikidea nolabait erantzuteko”. Londresen diseinatu arren, Bizkaian ekoizten ditu jantziak, “bertako kalitatea hobeezina delako”.\nBerriki aurkeztu du orozkoarrak bere bilduma berria. “Babesari eta bakartzeari buruz hitz egiten du lan horrek. Etxeko barnealdeak hartu nituen inspirazio iturri. Kotoi mahai-zapiak, errezelak eta oihalez babestutako altzariak”, azaldu du diseinatzaileak, “sinbolo mundukoiak parez-pare jarri ditut janzkera erlijiosoarekin”. Bilduma hori ekoitzi eta saltzeari ekingo dio orain, "Bizkaian zein atzerrian". Ondoren, hurrengoa prestatzeari ekingo dio.


Trapagarango Udala - Trapagarango Udalak eta UPV/EHUk egindako "Paisaiaren akzio planaren" aurkezpena\nTrapagarango Udalak eta UPV/EHUk egindako "Paisaiaren akzio planaren" aurkezpena\nAtzo, urriaren 8an, Olaso jauregian Trapagarango auzotarrei "Paisaiaren akzio plana" aurkeztu zitzaien, zeina Eusko Jaurlaritzako Ingurumen eta Lurralde Politika Sailak kofinantzatua dago eta zeinean hiritarrek egindako proposamenak jasotzen diren, orain aurkezten direlarik behin aztertu eta haien bideragarritasuna baloratu delarik.\nPlan hau MIRA (Mining, Iron, Railways and Army in the Twentieth Century) Proiektuaren emaitza da, zeinean Trapagarango Udalak eta Euskal Herriko Unibertsitateak elkarlanean aritu diren. Proiektu honen xedea burdinari, bere ustiapenari, garraioari eta eraldaketari eta oraindik oroitzeko bizi den belaunaldi bati lotutako material kulturala zaintzea den bitartean, Paisaiaren Akzio Plana bere begi-bistako aurpegia osatzen du eta lurraldearen babesa, kudeaketa eta antolamendurako proposamenen planteamenduan zentratzen da.\nEra honetan, eta 2012tik eginez datorren moduan, herritarren parte-hartzea ezinbesteko tresna izan da, bai atzoko aurkezpenean bai planeko elaborazio beran ere, zeinaren bidez Udaletxearen elkarlanarekin proiektua burutzen duten UPV/EHUko ikertzaileek auzotarren ekarpenak jaso, aztertu eta baloratu dituzten.\nIdeia honekin berarekin jarraituz, blog blog bat prestatu da zeinean interes duen edonork aurkeztu zen plana kontsulta dezake eta bere iradokizunak egin ditzake. Iradokizun hauek bai helburu honetarako gaitu den email baten bidez (miraqueplan@gmail.com) bai Enplegu eta Herri Garapen Agentzian idatzia emanez helarazi daitezke datorren urriaren 16ra arte.


Turkiako Trenbideak garrantzia | RayHaber\n[30 / 11 / 2019] Noiz irekiko da Karaman Konya Abiadura Handiko Line?\t42 Konya\n[30 / 11 / 2019] Antalya gaueko autobusa programatuta\t07 Antalya\n[30 / 11 / 2019] ESHOTek Klima Krisi Globala izateko Neurriak hartzen ditu\t35 Izmir\n[29 / 11 / 2019] BTS TCDDko zuzendari nagusia Uygunekin bildu da bere bulegoan\t06 Ankara\n[29 / 11 / 2019] Ankara İzmir YHT 2022 Urtea amaitu da\t06 Ankara\nHasieraTURKEYCentral Anatolia Region06 AnkaraTurkiako Trenbideak garrantzia\n11 / 11 / 2019 Levent Ozen 06 Ankara, Central Anatolia Region, RAILWAY, GENERAL, Tren azkarra, MAPS, GOIBURUKO, TURKEY 0\nTurkiako Trenbideak garrantzia; Garraio publikoaren ikuspegiko lehen eta garrantzitsuena da, garraio sistemei dagokionez gero eta garrantzi handiagoa du. Integrazioaren eta garapen ekonomikoaren dinamoa da. Pasatzen den lekuetako garapen ekonomiko, sozial eta kulturalari asko laguntzen dio. Ekonomikoa da, oro har, merkeagoak diren garraio karga handiak eta bolumen handiak eskainiz. Bidaiari gehiago aldi berean garraiatzeko aukera ematen du eta modu eraginkorrean. Gaur egungo munduan, energia alternatiboa bilatzeak garrantzia hartzen duenean, ingurumena errespetatzen duen identitatearen abangoardian dago.\nAbiadura Handiko Trenaren sareen hedapenarekin errepideko trafikoa areagotzeko alternatiba da. Burdinezko ibilbideak, Europa eta Asia modu erakargarrienean lotzen dituena, merkataritza garraioan dugun ahalmena handitzen du gure herrialdetik igaroko baita kokapen geografikoari esker. Logistikaren sektorea garatzeko bidea irekitzen du. Produkzio industrialaren abiadura, gaitasuna eta ahalmena handitzen ditu zentro logistikoetarako sarbidea erraztuz.\n19, historian zehar eragin handia izan zuen asmakizunetako bat. Mendearen lehen erdialdean merkaturatu ziren trena eta trenbidea; industria, merkataritza eta kultura eraldatu eta eraldatzen ditu; artea, literatura, azken batean, ia guztiari eta gizateriari dagokion guztiari eragiten dion eremua izan da.\nBurdinbide trenbidean hasi ziren lokomozioak eraldaketa eta integrazio sozialaren eragile nagusiak dira. Garapen ekonomikoaz gain, trenbide inbertsioek garrantzia handitzen dute garapen zientifiko, sozial eta kulturalarekin integrazioa bermatzeko. trenbideak; Bizimodu modernoa aurkezten du igarotzen den kokapen guztietan. Trenbideek zerbitzu publikoak ematean duten eragin positiboa pertsonen bizi kalitatea hobetzera bideratutako urratsak haztea ekarri du.\nGarapen teknologikoek eta zientifikoek inoiz baino gerturatu dituzte herrialdeak. Globalizazio eta integrazio politiko eta soziala osatzeko, garraio moduak integratzeko beharra sortu da. Trenaren garrantzia hobeto ulertzen da. Ez dira gelditzen trenbidean egindako inbertsioen arrazoi nagusiak, batez ere Europar Batasuneko eta Ekialde Urruneko herrialdeetan. Azken hogeita hamar urteetan ulertu da errepideko garraioari egozten zaion garrantzia, munduan gehien erabiltzen den modua dela, ez duela zentzurik bakarrik.\nGure Ministerioak trenbideak garapen iraunkorreko mugimenduen lotura garrantzitsuenetariko bat dela ikusi du eta lan handia egin du 1951-tik 2003-etik amaitu arte baztertutako sektore hau berpizteko. 18-945 urteen arteko hutsune sakona, non 1951 kilometroko trenbidea eraiki zen urtean, baina 2004 kilometroak soilik, 16 urteko jarduera intentsiboen egitaraua bete zen eta azterketa intentsiboena 1856-1923, 1923-1950, 1951-2003 aldiak konparatzen zirenean egin zen. izan da.\nGure trenbideak, gainera, garraio modu guztien garapen orekatu eta integratu baten ideia eraldatu dute lehentasunezko estatu politikan. Trenbideari ematen zaion garrantzia inbertsioen plangintzan ageri da zehaztutako helburuak lortzeko eta inbertsioen hobaria esponentzialki handitu da urtetik urtera. Trenbidea, 2023 errepublikaren helburuak\n100. garraio sisteman arrastoa uzteko prestatzen ari da.\n●● Abiadura handiko, azkar eta ohiko trenbide proiektuak gauzatzea,\n●● Dauden errepideak, ibilgailuen flota, geltokiak eta geltokiak modernizatzea,\n●● Trenbide sarea konexio ekoizpen zentroetara eta portuetara,\n●● tren sektore aurreratua sektore pribatuarekin garatzea,\n●● Gure herrialdea eskualde logistiko garrantzitsua bihurtzea, batez ere esportazioetan aukera handiak emango dituzten zentro logistikoekin;\n●● Burdindar zetazko bide modernoa, Asia Urrunetik Mendebaldeko Europara hedatuko dena, eta trenbide korridore jarraia ezartzen da bi kontinenteen artean,\n●● Sektoreko trenbide industria berriekin, proiektu garrantzitsu ugari arrakastaz abian jarri dira barneko trenaren industria garatzeko helburu nagusiekin bat etorriz, eta askok lan handia egin dute.\nTurkiako abiadura handiko proiektuak 40 urteko ametsa konturatu zen. Ankara-Eskişehir-İstanbul, Ankara-Konya eta Konya-Eskişehir-İstanbul Abiadura Handiko Trenaren lineak osatu eta zerbitzuan jarri dira. 8 munduko abiadura handiko tren linearekin, 6 Europan. Herrialde posizioa igotzen orain Turkian aro berri bat hasi zen. Ankara-Sivas Abiadura Handiko Trenaren linea 2019 amaieran dago; Polatlı-Afyonkarahisar-Uşak Atk Ankara-İzmir Abiadura Handiko Trenaren linearen zatia, gaur egun lan intentsiboa egiten ari dena, 2020, Uşak-Manisa-İzmir zatia 2021 eta Ankara-Bursa linea 2020-en amaitzea aurreikusi da.\nBaku-Tbilisi-Kars trenbidea eta Marmaray / Bosphorus Tube pasabidearekin, burdina zetazko bide modernoa praktikan jartzen da eta Asia-Mendebaldeko Europako trenbide korridorea funtzionala bilakatzen da.\nMarmaray 2013 munduan murgildutako hodi tunelen teknika sakonenarekin eraiki zen Bosforoan mende eta erdi da gure ametsa, munduaren ingeniaritza harritzat jotzen dena eta bertan korronte bikoitzak arrainen migrazio bideak kontuan hartuta.\nTrenbideko eraikuntza berriez gain, lehendik zegoen sistema modernizatzeari garrantzia eman zitzaion eta errepidea berritzeko kanpaina abiatu zen. Lehendik dagoen trenbide sarearen 10.789 km-ren mantentze eta berritze osoa, hau da, eraikita zegoen egunetik oso-osorik ez dago. Horrela, trenaren abiadura, linearen ahalmena eta gaitasuna handituz, bidaiarien eta merkantzien garraioa erosoagoa, seguruagoa eta azkarragoa bihurtu zen eta trenbideen kuota handitu zen garraioan.\nLehentasuna izan da produkzio zentroak, industriaguneak antolatuta trenbideekin eta garraio konbinatuen garapenarekin. OIZen zentro logistikoak planifikatuz, gure herrialdearen lehentasunezko logistika balioa duten fabrika eta portuak eta horietako batzuk ezarriz; Garraio kontzeptu berri bat garatu da garraio nazional, eskualde eta globalari dagokionez.\n65. Gobernu programa eta 10. Garapen Planean sartutako Garraioko Programa Logistikora aldatzeko ahalegina egiten ari dira. Programaren helburua logistikaren sektoreak gure herrialdearen hazkunde potentzialaren ekarpena handitzea eta gure herrialdea 15 lehenengo herrialdeetako bat bihurtuko ditu Logistikako Errendimenduaren Indizean.\nTrenaren sektorea arautzen duen legea indarrean zegoen, liberalizazioko azpiegitura juridikoa eman zen sektorean eta sektore pribatuak trenbide garraioa egiteko bidea ireki zen. Testuinguru horretan, trenbideak azpiegitura eta trenaren funtzionamendu gisa bereizteko prozesua amaitu da.\n2023-2035 urteen artean trenbidean\n●● Gure herrialdeko Trans-Asia erdiko korridorea laguntzeko, 1.213 km 12.915 km eta 11.497 km, 11.497 km 12.293 km etatik 2023 km 25.208 km-ko trenbide luzera XNUMX-en guztira lortuz\n●● Linea guztiak berritzea,\n●● tren garraioaren kuota; igo% 10 bidaiarien eta% 15 kargan,\n●● Liberalizatutako trenaren sektoreko garraio jarduerak lehiakortasun bidezko eta iraunkorreko ingurune batean egiten direla ziurtatzea.\n●● Gure tren sarea 6.000 km-ra handitzea 31.000 km abiadura handiko trenbide osagarria eraikiz.\n●● Garraio azpiegitura eta sistema adimendunak garatzea, trenbide sarea beste garraio sistemekin integratzea bermatzeko,\n●● Itsasbideetako eta Golkoko bidegurutzeetan trenbideak eta konexioak osatu eta Asia-Europa-Afrika kontinenteen arteko trenbide korridore garrantzitsua bihurtzea,\n●● Trenbide merkantzien garraioan% 20 eta% 15 iristea du helburu.\n10. Honako hauek dira Garapen Planaren tren sektorearen helburuak:\nGarraioaren plangintzan ezinbestekoa da korridorearen ikuspegia hartzea. Garraio konbinatuen aplikazioak merkantzien garraioan garatuko dira. Abiadura handiko tren sarea, Ankara erdigunea;\n●● Istanbul-Eskişehir-Antalya korridoreetatik\nIt sortzen da.\nLineako trenbide bakarra dago lehentasunen arabera, trafikoaren intentsitatearen arabera\nlerro bikoitza izango da.\nSareak behar dituen seinaleztapen eta elektrifikazio inbertsioak azkartu egingo dira. Europarekiko elkarreragingarritasunari buruzko araudi teknikoak eta administratiboak betetzea Europarekin trenbide garraio etenik eta harmoniatsua ziurtatzeko.\nPortuetako trenbide eta errepide bidezko konexioak osatuko dira. 12 logistika zentroa (9 zentro logistikoa zerbitzua irekita dago), gaur egun eraikitzen eta proiektuak prestatzen obrak amaituta egongo dira.\nTurkian, lehen aldiz logistiko Plan prestatzen ari da. Logistika holistikoko legeria prestatuko da eta indarrean jarriko da. Garapen Planaren helburuak lortzeko ahaleginak abiadura bizian jarraitzen dute\nTurkiako Trenbide mapa\nDer Spiegel: "Turkia tik Alemanian Trenbideak for to ...\nSiria, Turkia eta Irak arteko mugan trenbideak ...\nTurkia, Trenbideak jada Erabakia League herrialdeetan Makers\nDP World Half Turkian trenbideak du ...\nGaraia Bursaray lagatzea Kent Square proiektuarekin ...\nLogistika estrategiak iraunkorra den aldia\nLiburutegi iraunkorren epea Şanlıurfa\nTCDD 2018 epea 2. Argitaratutako Trenbide Sareko Aitorpena\nAytemiz "Ibilgailuen ordainketa" epea\nKontratazio oharra: Manisa-Bandırma Line Zubiak eta Erretako Ballast Titularra Harresien Eraikuntza\n2 @ 14 barrutia: 00 - 15: 00\nLizitazio oharra: Autoen alokairu zerbitzua lortuko da (TÜVASAS)\n2 @ 14 barrutia: 30 - 15: 30\nKontratazio oharra: Babes eta Segurtasun Zerbitzua lortuko da\nNoiz irekiko da Karaman Konya Abiadura Handiko Line?\nAntalya gaueko autobusa programatuta\nGarraioaParketako langileek odola eman zuten\nESHOTek Klima Krisi Globala izateko Neurriak hartzen ditu\nGaur Historia: 30 Azaroa 1975 TCDD Eskişehir Landarean\nBUMATECH Azokak ateak irekitzen ditu\nBTS TCDDko zuzendari nagusia Uygunekin bildu da bere bulegoan\nAnkara İzmir YHT 2022 Urtea amaitu da\nDBH eta EOSB Trenbide Sistemetan zentratua\nBuyukakin Kocaeli Hiriko Ospitalea Tranbiaren proiekturako baliabideak bilatzen ari da\nÇerkezköy Terminal Intermodaleko Aholkularitza Topaketa\nMarmaray Bidaiarien Garraioaren Erregistroa hautsi du\nKARDEMİR Trenbide eta Automozio Sektorearen Hornitzaile Onartua bihurtu zen\nESHOT Call Center-ek Herritarren Arazoak konpontzen ditu\nHaurrak zaintzeko gelak Ankarako Metro geltokietan ireki dira\nKartepe Kocaeli Txartel Sistema bihurtu da\nIzmir Garraio Inbertsioek Lionen Zatia 2020 Aurrekontuan jasotzen dute\n... ikusi guztiak\nIbilgailuen gainditzea Mailaren zeharkako eskaintzaren emaitza\nHanlı Çetinkaya elektrifikazio instalazioak Instalazioaren emaitza\nSamsun Bafra galtzadaren zati bat eraikitzea eta Samsun eraztuna\nTCDD Garraioak langile iraunkorrak kontratatuko ditu!\nTULOMSAS 1 Konbentzioko langile ohiak jasoko du\nXCDUM Ofizialeko langilea TCDD-ri eman zitzaion\nInteres handia Cybertruck-en Elon Musk-ekin\nVarank Flies ministroa etxeko aire beroaren lehen globoarekin\nIETTek Garraiorako Garraio Akademia eratzen du\nTelefono bidezko IETT eta autobus publikoetako gidari pribatuen erabilera murrizten ari da\nBMW 3 serie berria Borusan Otomotiv Premium-en, Epe luzerako alokairu abantailarekin\nTurkia Track Txapelketan Ulku Park azken hitzordua hasi\nLexus UX 300E SUV elektriko berria Guangzhou Nazioarteko Auto Azokan aurkeztu da\nTesla Pickup-ek Cybertruck aurkezten du\n100 Daily Adventure Istanbuletik Singapurrera gelditzen da London Hilton Istanbul Bosphorusera


Bizkaiko eskolarteko eta taldekako bertso finalak Larrabetzun ospatuko dira - Fast News Club\nBizkaiko eskolarteko eta taldekako bertso finalak Larrabetzun ospatuko dira\nBizkaiko Bertsozale Elkarteak ahalik eta ume eta gaztetxo gehien erakarri nahi ditu bertsolaritzaren mundura. / Telepress | BIZKAIKO BERTSOZALE ELKARTEA\nMaiatzaren 28ko egun osorako egitaraua atondu dute, Bizkaiko bertsolaritzaren ekosistema osoa eskualdez eskualde eta etenik gabe biltzea erronkatzat hartuta\nBizkaiko eskolarteko eta taldekako bertso finalak Larrabetzun ospatuko dira datorren maiatzaren 28an, larunbatean. Hori dela medio, data seinalatu horretarako egun osorako egitaraua atondu du Bizkaiko Bertsozale Elkarteak, lurralde historiko honetako bertsolaritzaren ekosistema osoa, eskualdez eskualde eta edonolako etenik gabe biltzea erronkatzat hartuta.\nIzan ere, Bizkaiko Bertsozale Elkarteak ahalik eta ume eta gaztetxo gehien erakarri nahi ditu bertsolaritzaren mundura. Horrez gain, taldekako lehiaketaren bitartez bertsolaritzaren oinarrian eragin nahi du, tokian tokiko bertso eskolak nahiz eskualde horietako bertsozaletasuna indartuz.\nMaiatzaren 28ko goizean eskolarteko finalak ospatuko dira, lehenengo idatzizkoa eta ondoren bat-batekoa abiaraziko dituztelarik. Eguerdian, aldiz, bazkari herrikoia ospatuko dute, bazkarirako txartelak hartzeko azken eguna maiatzaren 19a, osteguna, izango delarik. Nahi duen edonork bazkarirako tiketok\nbertsosarrerak.eus atarian erosi ditzake hamahiru euroren truke.\nNahi duenak ere, bere eskura aukera begetarianoa izango du, baita algergiarik ere badutenek eurentzat espresuki prestatutako otordua dastatzeko parada izan ere. Alergiarik izatekotan nahi duenak [email protected] helbidera idatzi dezake horien nondik-norakoen inguruan informatzeko asmoz.\nArratsaldean egun paregabea borobiltzeko taldekako 3 finalaurrekoak eta finala eramango dituzte aurrera. Horrez gain, egun osoan barrena trikitilariek egitasmo paregabe hau girotzen lagunduko dute.


2018ko uztailaren 16a, astelehena | Ordua Euskal Herrian 22:09:50\nMitoa eta kondaira batetik, errealitatea bestetik. Denborak, esamesek, norberaren memoriak… itxuraldatzen dute errealitatea.\nAitor Arregi: Altzoko Handiari buruz dokumentatzen hasi ginenean, hori bera ikusi genuen. Datu historikoak badira, ez asko, eta makina bat kondaira eta istorio txiki (20 litro sagardo edaten zituela irakurtzen duzu, beste batek esaten dizu zezen bat altxatu zuela adarretatik hartuta…). Zer den errealitatea eta zer mitoa, pertsonaia honi oso lotuta dagoen auzia da, hari buruzko istorioak ere transformatzen eta desitxuratzen doazelako.\nJon Garaño: Altzoko Handiaren inguruan beste pertsonaiek mitoa sortzen duten moduan, pelikulak ere gauza bera egiten du, joko horren parte gara.\nAnaiaren ikuspegia da nagusi.\nJ. Garaño: Hasieran Migel Joakin zen protagonista, baina gero konturatu ginen interesgarriagoa zela erraldoia beste baten begietatik ikustea, bai erraldoiaren istorioa kontatzeko, bai erraldoiaren inguruan zegoen horri guztiari buruz hitz egiteko ere, orduko gizarteari buruz. Guretzat, pelikulan funtsezkoa da XIX. mendeko testuinguru hori: bi indar daude talkan, mundu zaharra eta mundu berria, gerra karlistak tarteko, eta horren aurrean anaietako batek eta besteak jarrera bana hartzen dute. Batak ez du aldatu nahi baina kondenatuta dago aldatzera; besteak aldatu nahi du, baina mugatuta dago.\nDiozue kondairaren eta errealitatearen arteko joko horren parte dela pelikula. Benetako historia oinarri hartzeak zein abantaila eta arrisku ditu? Errealitatea traizionatzeko garaian zenbateko tartea utzi diozue zuen buruari?\nA. Arregi: Errealitatean oinarrituta dagoenean, jendeak beste dimentsio bat ematen dio istorioari, nahiz eta elementu narratibo bat gehiago baino ez den, inoiz ez duzulako kontatuko zehazki gertatu den bezala, sintetizatu behar duzulako, zulo beltzak daudelako… Kasu honetan dokumentazio gutxi dago eta zulo beltzak bete egin behar ziren. Gainera, fikzioari logika bat eman behar diozu sarri errealitateak ez daukana. Materiala erreala da, baina zure terrenora ekarri behar duzu, malgu jokatzen eta istorioa zure egiten jakin behar duzu, datuen esklabo bihurtuz gero istorioa alde batera utzi dezakezulako; eta aldi berean mugak ere jarri behar dituzu, historiarekin eta pertsonaiarekin zintzoa izateko. Ariketa hori egin dugu etengabe.\nJ. Garaño: Benetako datu asko daude pelikulan, erraldoiaz dakizkigun datu garrantzitsu asko, eta hari buruz irakurri duenak antzemango ditu pelikulan. Zenbait detaile ere zaindu ditugu: garaiko Madrilgo egunkari baten erreprodukzioa ikusten da, Handiaz egin zuten ilustrazioa… Jendeak deskubritu dezala zer den benetakoa eta zer asmatua.\n“Altzoko Handiaren inguruan beste pertsonaiek mitoa sortzen duten moduan, pelikulak ere gauza bera egiten du, joko horren parte gara”\nZuen errelatoa egin duzue. Gure historia guk kontatzen ez badugu, beste batzuek kontatuko dutela irakurri dizuet.\nA. Arregi: Garai baten errelatoa bakarrik ez, gure zinemari ekarpena egingo dion errelatoa izatea ere espero dugu, beste pelikula batzuekin elkarrizketan jarriko dena, osagarri, baina ez errelato bakar izateko anbizioz.\nJ. Garaño: Argi dago gure ikuspuntua jartzen diogula istorioari, eta sustraiak non dauden ere garbi dago.\n“Garai baten errelatoa bakarrik ez, gure zinemari ekarpena egingo dion errelatoa izatea ere espero dugu, osagarri eta ez errelato bakar izateko anbizioz”\nEta zuen ikuspuntutik, zertzelada batzuetan garaiaren irakurketa politikoa egiten du filmak.\nJ. Garaño: Esango nuke filmeko pertsonaiek ez daukatela kontzientzia politikorik, baina bai kontzientzia soziala. Konturatzen dira zerbait aldatzen ari dela, mundu ezberdinak daudela, eta aldaketa horiei aurre nola egiten dieten da interesatu zaiguna. Batzuk egoerara egokitzeko gai dira, norberaren interesen arabera, eta beste batzuek ez dute egokitzeko inongo asmorik, betikoari eutsi nahi diote. Euskal Herrian esaterako nabaria izan da tradizioari lotzeko eta gauzak bere horretan mantendu nahi izateko joera.\nA. Arregi: Elementu identitarioak pisu handia du pelikulan.\nÑabarduraz betetako bi pertsonaia protagonistak dira istorioaren ardatza; bi anaietan oinarritutako pelikula psikologikoa da. Aktoreen lana funtsezkoa da halakoetan.\nJ. Garaño: Oso pelikula gogorra izan da denentzat, tartean baldintza teknikoak ez direlako batere samurrak izan, eta aktoreek ere lan handia egin dute. Filmak erretratu zabala egiten duen arren, egia da funtsean pelikula psikologikoa dela eta inportantea da esaten denetik harago kontatzen dena; horretarako aktoreen lana ezinbestekoa da. Aktore guztien emaitzarekin oso pozik gaude, eta protagonisten kasuan, Eneko Sagardoy [Altzoko Handia] aktore kamaleonikoa da, oso fisikoa eta teknika handikoa, eta lortu du oso gauza zaila: Migel Joakin erraldoia sinesgarri egitea, kontuan hartuta bilakaera dramatiko handia duela pertsonaiak. Joseba Usabiagak [Martin anaia] asko transmititzen du begiekin, keinu txikien bidez, eta benekotasuna eman dio pertsonaiari, bera denaren eta izan nahi duenaren arteko borroka irudikatu du; lortzea pertsonaiak bere burua era batera ikustea eta ikusleek beste era batera, hori erronka handia da. Eta oso inportantea da bien artean dagoen kimika, pelikulan islatzen delako oso pertsonaia ezberdinak izan arren, konexio uneak dituztela, zerbaitek lotzen dituela.\nSinbolo eta metaforak atsegin dituzue. Loreak filmeko ardia al da Handiako otsoa?\nJ. Garaño: Sinbologia handia dago, bai, baina gauza horiek ez dira kontatzen, ikusle bakoitzak egin ditzala bere interpretazioak. Detaile asko daude, gustatzen zaigu ikusleari halakoak planteatzea, denek antzemango ez dituzten arren. Heldulekuak ere badira guretzat, pelikulak zerbait kontatu nahi duela adierazten duten heldulekuak, gizarteaz, identitateaz, askatasunaz, aldaketaz, egokitzeaz… Saiatzen gara kriptikoak ez izaten, baina agerikoegiak ere ez.\nA. Arregi: Erraldoia bera metafora da guretzat: pelikulan duen bilakaera fisikoak berak nolabait islatzen du handitzen eta transformatzen doan mitoa, gelditu ezin duen eta handitzen doan hori, aldaketa delako aldaezina den gauza bakarra.\nPertsonaiek hitz egiten duten euskarak zein ezaugarri izango zituen erabakitzeak denbora asko eskatu al dizue?\nJ. Garaño: Buruhauste batzuk eman dizkigu, ez delako tratamendurik errealistena, baina azkenean erabaki dugu gipuzkera kutsua mantendu arren gipuzkera hutsean hitz egiten ez jartzea pertsonaiak, hasteko ez dakigulako nola hitz egiten zuten benetan garai hartan. Pertsonaia donostiarrek, nafarrek, kostaldekoek… ere euskara ezberdinak darabiltzate. Eta Altzoko gaur egungo euskarari keinu batzuk egin dizkiogu. Finean, ziurrenik ez da euskararik errealistena, baina naturaltasuna hobetsi dugu, eta hainbaten laguntza izan dugu bide horretan.\n“Bi aktore nagusien arteko kimika oso inportantea da, pelikulan islatzen delako oso pertsonaia ezberdinak izan arren, konexio uneak dituztela, zerbaitek lotzen dituela”\nErrodatzeko ia Euskal Herri osoa zeharkatu duzue. Zein garrantzi du paisaiak filmean?\nJ. Garaño: Paisaiak eta lurrak garrantzi handia dute, istorioa eta pertsonaiak markatzen dituelako: non dauden, zein ibilbide egiten duten eta non amaitzen duten. Pertsonaien unibertsoarekin lotzen gaitu paisaiak, inguruak ere egiten duelako pertsona.\nA. Arregi: Eremu epikoa eta intimoa uztartzeko aukera ere ematen du paisaiarekin jolasteak.\n80 egunean filmetik Loreak-era salto kualitatiboa aipatu zenuten (estetikan, muntaketan…). Beste salto bat eman eta erraldoi bat irudikatzeko erronka izan duzue oraingoan. Arriskuak hartzea gustuko duzue?\nJ. Garaño: Lantaldea horrelako produkzio bat egiteko gai garela ikusteko erronka izan da hau, teknikoki produkzio handia baita guretzat. Gainera, Loreak-ek poz eta gauza eder asko ekarri zizkigun, baina azkenerako nekatuta amaitu genuen eta argi geneukan film honek beste zerbait izan behar zuela, ezberdina. Errealizazioak, istorioa eramateko moduak… beste estilo bat daukate, nahiz eta gero konturatu garen uste genuena baino konexio gehiago daudela bi pelikulen artean; gure unibertsoko gauzak antzematen ditugu, uste genituenak baino gehiago.\nA. Arregi: Erronka ugari izan ditugu: XIX. mendea modu sinesgarrian sortzea, animaliekin lan egitea, gerra irudikatzea… eta erraldoia bera. Amarru analogikoak eta efektu digitalak uztartu ditugu eta plano eta eszena bakoitza azterketa eta borroka bat izan da, errodaje-egun batean balio zuenak hurrengoan agian ez zuelako funtzionatzen. Beti izan dugu argi gizon altu errealista eta sinesgarri bat nahi genuela, naturala, ez munstro bat; ikuslea istorioan sar dadin eta ez dadin egon denbora guztian pentsatzen erraldoia lortzeko zein teknika dauden atzean. Erraldoi protagonista, emozioak garatuko dituena, gainerako pertsonaiekin hartu-emanean egongo dena eta aldi berean istorioa estaliko ez duena, hori guztia orekatzea ez da erraza izan.\nLoreak filmaz nekatuta bukatu omen duzue, baina saihestezina izango da konparaketa. Beldurra ala konfiantza ematen dizue aurrekariak?\nJ. Garaño: Konparaketak izango dira, bai, eta bestelako harrera eta ibilbidea izango ditu film berriak, baina gu lasai gaude, pelikula ezberdina egin dugulako eta ez dugulako Loreak 2 egin nahi izan.\nA. Arregi: Loreak-en eraginez eta Altzoko Handia pertsonaiak duen erakargarritasunagatik, espektatiba handia dagoela, hori bai nabaritu dugu. Beldur pixka bat ematen du, bai…\n“Konturatu gara gurea ez dela zigilu pertsonala, talde-zigilua baizik: gai gara gure pelikuletan Moriarti produktora antzemateko”\nMoriarti produktoran duzuen filosofiaren barruan ulertzen da, baina baten batek esango du: Garañorekin batera Loreak-eko zuzendari aritu zen Jose Mari Goenagaren ordez, Aitor Arregi dago orain.\nA. Arregi: Gurean normala da eta ez da aldaketa handia, taldelanean oinarritzen garelako eta hasiera-hasieratik egin ditugun labur, dokumental eta fikzioetan rolak banatzen eta aldatzen joan garelako. Loreak-en ni nintzen lekuan dago orain Jose Mari. Gure lan egiteko moduan badu logika, inork ez dezala pentsatu Jon eta Jose Mari haserretu direnik, kar kar kar.\nJ. Garaño: Aitor eta Jose Mari oso ezberdinak dira eta ondorioz dinamika ere beste bat izan da, baina ez dugu elkar egokitu behar izan, Moriartin hasieratik elkarrekin aritu garelako. Denborarekin konturatu gara gurea ez dela zigilu pertsonala, talde-zigilua baizik: gai gara gure pelikuletan Moriarti antzemateko; guri interesatzen zaizkigun gaiak eta jorratzeko moduak errepikatzen dira. Pelikula ezberdinak eginagatik, konexioak eta loturak aurkitzen ditugu batzuen eta besteen artean.\nA. Arregi: Pertsonaia paradoxikoak, komunikazio arazoak, identitatea… aurkituko dituzu gure lanetan.\nAlfonbra gorrira ohituta zaudete eta hein batean euskal zinemaren ordezkari zareten neurrian, ardura sentitzen duzuela esan izan duzue. Zama da ala harrotasuna?\nA. Arregi: Zamarik ez, harrotasuna. Ez gara bakarrak, gurea ekarpen bat gehiago da, momentu jakin batean fokuak erakarri ditzakeena, baina zorionez lan interesgarriak egiten ari den jende ugari dago, eta atzetik etor daitezkeenei ateak irekitzen eta Euskal Herrian filmak egiteko aukera dagoela erakusten ari bagara, pozgarria da.\nJ. Garaño: Inork ez digu ordezkari-lana jarri, baina egia da gure pelikulek kanpora bidaiatu dutela eta aukera ona izaten dela hemengo errealitatearen, kulturaren, hizkuntzaren berri emateko. Gurea industria txikia izan arren, gero eta handiagoa eta anitzagoa da eta euskal zinemagintzan sekulako urteak datozela uste dut, proiektu interesgarriak daude bidean.\nKanal hauetan artxibatua: Zinemaldia 2017 | Handia filma


Nafarroako Plan Kartografikoa, 2018-2023 | Nafarroako Gobernu Irekia\nNafarroako Foru Komunitateak denbora luzea darama informazio geografikoa sortzen. Horri esker, produktuen katalogo zabala eta artxibo historiko handia ditu, baita esperientzia handia ere Informazio Geografikoa kudeatzeko eta argitaratzeko lanetan.\nPlangintzako tresna batzuk behar dira koherentziaz antolatu ahal izateko informazio geografikoa sortu eta zabaltzeari buruzko Foru Komunitateko politika. Tresna horiek inplikatutako eragile kartografiko guztiek adostuak behar dute izan eta ahalbidetu behar dute arlo honetako baliabideak eta inbertsioak ezin hobeki kudeatu daitezen.\nHorrela garatu da NPK 2018-2023 izeneko plangintzako tresna hau, azaroaren 11ko 255/2015 Foru Dekretuaren babesean, horrek arautzen baitu Nafarroako Foru Komunitateko Administrazioko informazio geografikoaren tratamendua.\nNafarroako 2018-2023 Plan Kartografikoa behin betiko onetsi aitzin, ikusten da beharrezkoa dela herritarrek parte hartzeko prozesua gauzatzea. Prozesu hori, hain zuzen, 2018ko azaroan eta abenduan eginen da. Prozesu hau abiatzeko, dokumentazioa Gobernu Irekiaren Atarian jarriko da, herritarrek beren ekarpenak egin ditzaten.\nEkarpen guztiak jaso ondoan, prozesuaren azken txostena idatziko da, eta, egindako proposamenak baloratu ondoren, Nafarroako 2018-2023ko Plan Kartografikoaren azken agiria aurkeztuko da, behin betiko onesteko.\n2018-2023ko Plan Kartografikoa 2019ko martxoaren 13ko Gobernu Bilkuran onetsi zen.\nNafarroako Plan Kartografikoa, 2018-2023 ziriborra\nNafarroako Plan Kartografikoa, 2018-2023 onartua\nJendeaurrean ikusgai egon zen 2018ko azaroaren 28tik abenduaren 28ra


Berriola - ‘Emakumeak borrokaren lehen lerrora’\n2017/03/10 10:32 0 iruzkin\n‘Emakumeak borrokaren lehen lerrora’\n‘Emakumeak borrokaren lehen lerrora’ izenburua duen dokumentala aurkeztu du ELA sindikatuak asteazkenean ospatu zen Emakumeen Nazioarteko Egunaren baitan. Euskaldunako gatazkatik Bizkaiko erresidentzietarainoko bidea ibiltzen du dokumentalak.\nNolako papera jokatu dute emakumeek ustez gizonenak baino ez ziren borroketan? Gaur egun emakumeak borrokaren lehen lerroan ikusteak zer suposatu du emakumeentzat? Nolako eragina du horrek jendarte osoaren imajinarioan? Sindikalgintza eta feminismoa bakoitza bere aldetik ulertu daiteke ala borroka beraren oinarrizko elementuak dira? Moduko galderak erantzuten saiatzen dira Soraya Garcia (Bizkaiko erresidentziak); Nahia Fernandez (eskumaldeko Industria eta Eraikuntza Federazioko ELAko arduraduna); Maialen Aranburu (Gipuzkoako Irakaskuntza arduraduna) eta Begoña Gutierrez eta Andrea Gutierrez Euskaldunako gatazka bizi izandakoak.


Parte Zaharrean Bizi: 2015/08\nPublicado por Parte Zaharrean Bizi Auzo Elkartea en 11:46 No hay comentarios:\nJoan den uztailaren 21ean blog honetan argitaratu genuen ordenantzen ez betetzeak denetariko zirela, ugari eta etengabeko, ikusezinak udal-ordenantzak betearazteko ardura dutenentzat.\nKasuistika guztia islatzea ezinezkoa gertatzen da, auzoaren egoera hain larria da!\nArgazki berriak gehitzen ditugu, elokuenteak bestalde, sektorearen egoera –gertaerak horrela frogatzen dute- eta udal-gobernuaren pasibitatea salatzeko.\nGertatzen dira ez betetzeak:\n1. Terraza-okupazio espazio handiagoa baimendutakoa baino;\n2. Terrazen okupazio planoen absentzia;\n3. Baimendutako mahaien ondoan jarrita jarraitzen duten apalak;\n4. Terrazaren espaziotik kanpo arbelak; irisgarritasuneko eta mugikortasuneko arazo nabariak eraginez, negozio-mota guztiek indiskriminatuki jarrita;\n5. Zama-lanak bukatu baino lehen jarritako terrazak;\n6. Gauean terrazen elementuak arkupeetan uzten jarraitzen duten terrazak;\n7. Udal-Ordenantzak begiesten ez dituen terrazetako lizentziak;\n8. Publizitatea itzalkin ilegaletan; aulkietan eta mahaietan ere;\n9. Terrazak erretiratu ondoren garbitasunak bere absentziagatik distira egiten du;\n10. Terrazen espazioan zerbitzurako barrak;\n11. Establezimendu mota guztietako eguzki-oihalak;\n12. Zama-lanak negozioaren atez-ate;\n13. Aurrez ikusitako ordutegitik kanpo irekitako zerbitzu-lehioak kalean edaten jarraitzeko; musikarekin kaletik entzuteko;\n14. Jai-espazioetan oinezkoentzako eta larrialdi ibilgailuetarako beharrezko espazioa ez errespetatzea, adibidez, Konstituzio enparantzan;\n15. Establezimendu-Ostalarien zaborra bere ordutegitik kanpo utzita kaleetan.\nPublicado por Parte Zaharrean Bizi Auzo Elkartea en 11:31 No hay comentarios:


Juan Carlos Rois, América España, Solidaridad y Cooperación (AESCO) elkarteko lehendakaria. | Consumer\nJuan Carlos Rois, América España, Solidaridad y Cooperación (AESCO) elkarteko lehendakaria.\nAtzerritartasunari buruzko Erregelamenduak Legearen alderdi batzuk garatzeko funtsezko une bat alferrik galdu du\nEkainaren amaieran indarrean sartuko den Atzerritarren Araudi berriak lagunak eta etsaiak ditu. Alde batetik, esparru instituzionalak defendatu egiten du, uste baitu “immigrazio-eredu erregularra, antolatua eta lan-merkatuari lotua” izango dela. Bestetik, zenbait erakunde testuaren aurka agertu dira, migratzaileen eskubideak urratzen dituela uste baitute. Juan Carlos Rois América España, Solidaridad y Cooperación (AESCO) elkarteko presidentearen ustez, testu honek ez du baliatu Atzerritartasunari buruzko Legearen azken berrikuntzan sartutako alderdi batzuk garatzeko aukera, besteak beste, hezkuntzarako, laguntza juridikorako edo osasunerako eskubidearen irismena, baina alderdi positibo batzuk nabarmendu ditu. Bere garaian, abokatu gisa, atzerriko pertsonek helburuko gizartean integratzeko dituzten zailtasunak egiaztatzen ditu, baina kulturartekotasunean sinesten du, “bizikidetza eta adostasunak eraikitzea” baita. Hala ere, azpimarratzen du gizarte inklusibo eta kohesionatua posible dela, baina deitoratzen du “lortzea zaila dela eta etsaiak dituela”.\nHogei urteko lan bizia\nAESCOk 20 urte bete ditu eta bi hamarkada hauetan egindako lanaren balantzea egin du. Akatsak eta asmatzeak onartzen ditu, aukera irekiak baztertu gabe. Lankidetza-erakunde gisa jaio zen, baina, geroago, “bere burua arazo berrien arabera birpentsatu zuen”, eta immigrazio-erakunde eta migratzaileen integrazioaren eta eskubideen aldeko borroka-erakunde bihurtu zen. Geroago, “zubi-erakunde” bihurtu zen, migrazio-garapena binomioaren aldeko apustua egin zuena migratzaile-sareak eta migrazio-familiak dinamizatuz. Orduan iritsi zen kogarapena, “Espainian, Kolonbian, Ekuadorren eta Perun lorpen ukaezin askorekin”. Hala ere, ezin izan du nazioz gaindiko migrazio-mugimendu baten eraikuntza sustatu.\nBalantzeak argilunak ditu eta erronkak planteatzen ditu: batzuk ikuspegi zabal batekin eta hura praktikan jartzeko moduarekin lotuta daude; beste batzuk, antolaketarekin eta zabaltzeko eta demokratizatzeko beharrarekin. Juan Carlos Roisek uste du gauzak aldatzeko aukera “hor dagoela”. Hori dela eta, hogeita hamargarren urteurren hau dela eta, AESCOk hainbat jarduera akademiko eta kultural egingo ditu, migrazioarekin zerikusia duten eragileen arteko elkarrizketarako eta harremanetarako guneak sortzen laguntzeko. Ekainaren 10ean izango da, Valentzian, eta “Inmigrazioari buruzko politika publikoak: politika partekaturantz” topaketa egingo da. Azterketaren indargunea lankidetza- eta garapen-politikaren ikuspegia aldatzeko beharra izango da, migratzaileak “horien eta baterako garapenaren ardatz eta aliatu nagusia, tresna berri eta aktiboa” izan daitezen.\natzerritartasun erregelamendua baterako garapen inmigración-eu interculturalidad-eu ley de extranjería-eu


LEHEN EZ BEZALA, ERLIJIOAZ HITZ EGITEN DU PPren HEZKUNTZA LEGEAREN ZIRRIBORROAK | Religión en Navarra – Erlijioa Nafarroan\nAurreko zirriborroan ez bezala, Aurreproiektu hau Erlijio-ikasgaiaz mintzatzen da. Iraileko zirriborroak gauzak zeuden bezala uzten zituen, hau da, Erlijio-ikasgaia Maria bat bezala jarraitzen zuen, espediente akademikorako eraginik gabe eta eduki kurrikularrak lantzeko edo “deus ere ez” egiteko erabiltzen den ikasgai alternatibo batekin.\nDirudienez, orain, Erlijio-ikasgiaren balio akademikoa berreskuratu nahi da eta, horretarako, dagokion alternatiba-ikasgaiak ezartzen dira: “Kultura eta Gizarte balioak” lehenengo hezkuntzan eta “Balio Etikoak” DBHn. Etapa horietako maila guztietan agertzen dira eta bata eta bestearen arteko aukeraketa guraso edo tutoreen esku uzten da. Batxilergoari dagokionez, “Erlijio” bi kurtsoetan agertzen da ikas daitezkeen “ikasgai espezifiko”en artean; ereduak ez du alternatibaren beharrik.


Burlatako Udalaren osoko bilkurak, 2021eko maiatzaren 27an egindako bilkuran, 21. udal-ordenantzaren aldaketari hasierako onespena emateko erabakia hartu zuen: “Tokiko jabari publikoko lurzoruaren, hegalaren eta lurpearen erabilera pribatiboagatiko edo aprobetxamendu bereziagatiko tasak, terraza eta mahaitxoei dagokienez”, haren aplikagarritasuna eteteari dagokionez. (Nafarroako Aldizkari Ofizialaren 140. zenbakian argitaratua, 2021eko ekainaren 17an).\nNafarroako Toki Administrazioari buruzko uztailaren 2ko 6/1990 Foru Legearen 325. artikuluan xedatutakoarekin bat etorriz (maiatzaren 31ko 15/2002 Foru Legeak aldatu zuen), eta jendaurrean jartzeko epea alegaziorik egin gabe igaro ondoren, arau horren aldaketa behin betiko onesten da, eta argitara ematen da, dagozkion ondorioetarako.\nHonako hau erantsi da:\n“Xedapen iragankorra.–2021eko maiatzaren 1etik aurrerako ondorioekin eta 2021eko ekitaldi osoan zehar, kendu egin dira 1. epigrafeko (aprobetxamendu bereziak lurzoruan) 1.1 puntuko mahai, aulki, mahaitxo eta plataformen erabilera pribatiboagatiko edo lurzoruaren aprobetxamendu bereziagatiko tasak”.\nBurlatan, 2021eko abuztuaren 2an.–Jarduneko alkatea, Ander Carrascón Erice.\nIragarkiaren kodea: L2111909


Naturzalia: Kroazia / Eslovenia (+ Frantzia / Italia) 2018 (II)\nUdako oporrekin jarraitxuz, 2. zatixakin natorkizue gaur.\nItalia gurutzatu eta Venezia ikusi ondoren, Kroazia hegoalderuntz jun ginan, bertako zonalde ezagunenetako batzuk ezagutzeko asmotan, eta pixkanaka espezie berrixak agertzen hasi zian.\nSugandila italiarra - Lagartija italiana (Podarcis siculus), gaztea\nBeltxarga arrunta - Cisne vulgar (Cygnus olor)\nSpliten, dragoitxo arrosa bat (Hemidactylus turcicus) ere ikusi genduan hirixan bertan, baina azkar gorde zan eta argazki gabe geratu nitzan.\nHegoalderago Dubrovnik bisitatzia tokatzen zan. Egixa esan, alde zahar oso berezi eta politxa dauka, dudarik gabe bisitatziak merezi dabana, baina ni bertako harresixan ikusi daitezkeen sugandila kurioso batzuekin entretenitxu nitzan gehixen, jaja.\nBestalde, malkar sorbeltzen (Tachymarptis melba) iluntzeko espektakulua ere pasada bat izaten da. Buru gainetik gertu-gertu pasatzen dia kriston eskandaluakin.\nMutur puntazorrozdun sugandila - Lagartija de hocico puntiagudo (Dalmatolacerta oxycephala)\nMutur puntazorrozdun sugandilak - Lagartijas de hocico puntiagudo (Dalmatolacerta oxycephala), arra eta emea\nOndo fijatuz gero, Dubrovnikeko harresixan ikusi daitezke sugandila kurioso hauek\nMarisorgina - Mantis (Ameles decolor)\nTriku arrunta - Erizo común (Erinaceus europaeus)\nDubrovniketik iparralderuntz igotzen, Bosniara desbideratu ginan pixka bat, mugatik gertu zauan kobazulo bat ikusteko. Inguru hauetan (Bosnia, Kroazia, Eslovenia eta Italiako mugan) proteo izeneko (Proteus anguinus) anfibio espezie oso berezi bat aurkitzen da, kobazuluetan bizi dana, eta leku hau aprobetxau genduan kobazulua bisitatziaz gain proteua ikusteko.\nProteoa - Proteo (Proteus anguinus)\nSugandila adriatikoa - Lagartija adriática (Podarcis melisellensis)\nSugandila adriatikoa - Lagartija adriática (Podarcis melisellensis), gaztea\nNarrastixak aurkitzeko habitat aproposa\nIlundu aurreko orduak izaten zian paseotxo bat emateko momentu aproposenak\nCetina ibaia (Kroazia)\nOporretan abenturazko kirol desberdinak itxia ere gustatzen jaku eta bidai honetan rafting eta arroila-jeitsiera in genitxun. Abenturaz disfrutatziaz gain, bitxo desberdinak ikusteko aukeria ere ematen dabe gainera. Arroila-jeitsiera Cetina ibaixan in genduan eta ur-igel europarra (Pelophylax ridibundus), apo arrunt europarra (Bufo bufo) eta sugandila adriatikua (Podarcis melisellensis) ikusi nitxuan. Gure gidarixak teseladun sugian (Natrix tessellata) argazki bat ere erakutsi zigun baina guk ez genduan ikusi.\nArroila-jeitsierako salto bat, Cetina ibaian (Kroazia)\nKrka Parke Nazionala (Kroazia)\nHurrengo egunian Krka Parke Nazionaleko paraje ederrak ikustera jun ginan, baina eguraldi oso oso eskasa tokau zitzaigun. Demaseko euri-zaparrada bota zaban eta ezin izan genduan ixa ezer disfrutau.\nApo arrunt europarra (Bufo bufo), gaztia\nKrka Parke Nazionaleko narrasti espezieen kartela\nEuri-zaparradak utzitako panorama, ura nonahi\nBainatzeko baimendutako eremua, euri-zaparrakin ere tentagarrixa batzuetzat\nParajiak oso politxak zian arren, goitxik behera busti ginan eta furgonetara retirau bihar izan ginan, pena haundixakin. Bazkalostian guztiz aldatu zan egualdixa eta parkeko beste eremu batera mugitxu ginan. Bidian sorpresa haundi bat eman zigun errepide ertzian aurkitxu genduan Hermann dortokak (Testudo hermanni).\nKrka Parke Nazionaleko beste eremu bat, ez horren turistikua\nEuri-zaparradan osteko eguzki giruari esker, narrastixak kanpora irtetzera animau zian eta paseo txiki bat ematen espezie interesgarri batzuk ikusi genitxun. Ikusgarrixena jarraixan daukazuen lau marradun sugia (Elaphe quatuorlineata) izan zan. Argazkixan burua besterik ez zaio ikusten, ikusi orduko zuluan sartzen hasi zalako, baina hasieran gorputz erdi zaukan kanpuan eta demaseko bitxua zala ikusten zan, 2 metro ingurukua agian. Pena osorik ikusi ez eta ganorazko argazki bat lortu ez izana.\nLau marradun sugea - Culebra de cuatro rayas (Elaphe quatuorlineata)\nSugandila italiarra - Lagartija italiana (Podarcis sicula), gaztia\nGaba pasatzeko kostaldera hurbildu ginan eta ilunsenti politx bat euki genduan.\nIlunsenti politxan ostian, zerura begira jarraitzia tokatzen zan, ilargi-eklipsiaz disfrutatzeko.\nIlargi-eklipsia eta ondorengo momentuak\nHurrengo sarreran jarraitxukot Kroaziako argazki gehixaokin. Ordurarte!\nEgilea: Ander Izagirre Egaña Ordua: 19:11\nEtiketak Anfibioak, Narrastiak, Ugaztunak


Araba eta Burgos aurki bilduko dira zerbitzuen hitzarmena aztertzeko - Alea.eus\nArabako Diputazioak zerbitzuen inguruan hitz egiteko bilera eskatu du; Burgosko Diputazioaren aldetik begi onez ikusi dute eta datorren astean bildu nahi dute.\nTrebiñu eta Argantzunekin adostu du proposamena Arabako Aldundiak. Arg:PHOT.OK\nBurgosko Diputazioarekin negoziatuko duten hitzarmen berria adostu dute Arabako Aldundiak eta Trebiñuko bi udalek, azkenik. Hartara, Burgosko Diputazioari gutuna igorri dio Pilar Garcia de Salazar Arabako ahaldun nagusiordeak, bilera eskatuz. Burgosko Diputazioaren bozeramaile Borja Suarezek aleari baieztatu dio gutuna jaso dutela, eta aste honetan bertan jarriko dela harremanetan Arabako Diputazioarekin, hurrengo astean bilkura egiteko.\nSuarezek "prestutasun osoa" agertu du zerbitzuen hitzarmenaren inguruan hitz egiteko. "Arabako Diputazioarekin, beste instituzioekin bezala, gure eskumenen arloan, kolaborazio espazioak ditugu, eta harreman instituzionalak onak dira". Trebiñun ematen diren zerbitzuak hobetzeko balizko hitzarmenak sinatzeko prest daudela nabarmendu du. "Bilduko gara eta ikusiko dugu ea aukera dagoen akordioetara iristeko", esan du Suarezek.\nDena den, kritiko agertu da Burgosko Diputazioaren bozeramailea Trebiñuko Konderriko alkatearen jarrerarekin. "Harrituta gaude hainbatetan agertzen duen jarrera erradikalarekin eta esaten duenean gurekin ez duela ezer adostu nahi".\nNegoziazio prozesu berria adosteko Trebiñuko Konderriko alkate Ernesto Argoteren errezeloak aski ezagunak dira, eta horiek gainditu behar izan ditu Arabako Diputazioak; Argotek duela aste batzuk esan zuen "eszeptikoa" zela proposamenarekin. alean adierazi zuenez, "ematen ez dituen zerbitzuen kostua ordaintzeko exijituko dio Burgosi Arabako Diputazioak, baina proposamena onartuko duen esperantza handirik ez dut".\nBi urteko hitzarmena\nTrebiñuko Konderriko eta Argantzungo Udalen oniritziarekin bi urteko hitzarmena planteatuko da Arabatik –bigarren urte bat luza daitekeen urtebetekoa–. Bi udalerritan garatu behar diren zerbitzu ezberdinak nola banatu eta kudeatu aurreikusiko lituzke hitzarmenak.\nBurgosko Diputazioarekin egin nahi duten bilkuran ez da Trebiñu Araban sartzeari buruz hitz egingo, gai administratiboak jorratuko baitira soilik. Arabako Diputazioak planteatuko duen hitzarmenaren helburua argia da: "Trebiñuko udalerrietako biztanleek jaso behar dituzten zerbitzuak ahalik eta baldintza hoberenetan jasotzea, beti ere alde bakoitzak duen eskumenen eremua errespetatuz". Zehazki, hitzarmenak balio beharko luke: "Trebiñuk bi herrialderekin dituen harremanei buruzko txostena egiteko, eta horren arabera biztanleek jaso behar dituzten zerbitzuen inguruan kolaborazioa zer eremutan eman behar den zehazteko". Zabaldu artikulua: Erantzun


Txiki Txoko - Arrats Elkartea\nNORENTZAT DA TXIKI TXOKO?\nTXIKI TXOKOREN ALDIZKARIA\nPribatasun-Politika Pribatasun-Politika PRIBATASUN-POLITIKA ONARTZEN DUT\nEntzute aktiboa eta enpatia gailentzen diren jarrera bat edukitzea eta bultzatzea, harreman positibo bat sortuaz modu honetara emakume eta profesionalen artean.\nOrainaldian dituzten aukera errealetan zentratu emakumeek behar dituzten aldaketak, iragana onartzen gestionatzen irakasten den bitartean, etorkizunak beldurra eragin ez dezan.\nAldaketarako trebetasunetan eta gaitasunetan eta beraien hobekuntzan konfiantza erakustea eta hau transmititzea, trebetasun eta gaitasun hauek goraipatzen eta azpimarratzen direlarik etengabe.\nEmakumeentzat arazotsuak diren egoerak atzematea eta aldaketarako eta soluzioarako desioa adierazten dutenak ere.\nEmakume bakoitzaren berezitasuna indartzea eta heziketan segurtasuna sustatzea.\nAisialdiak duen garrantzia eta sare sozial bat edukitzeak duenak ere baloratu dezaten saiatzea.\nZein jarduera burutzen dira?\nProgramak honako zerbitzu hauek eskainatzen ditu:\nAkonpainamendu psiko-hezitzaileko zerbitzua: Prozesuan akonpainamendu eta laguntza pertsonala eta indibiduala eskaintzen da, arreta psiko-hezitzailea, emakume izateagatik eta proezu migratzailearen ondorioz emozionalki sorturiko ondorio negatiboak sahiesten edota hauei aurre egiten orientazioa jasotzean datza. Errekurtso publiko zein pribatuetara deribazio ezberdinak egiten dira ere.\nTXOKO deituriko kontzilazio zerbitzua: Adin txikiko haurrei, jaio berriei kasu gehienetan, orientaturiko kontziliazio zerbitzu bat eskaintzen zaie amei, emakumeak lanera joan ahal izateko edota euren txertatze prozesurako bestelako jardueretara joan ahal izateko. Kontzilaizio Agentzia baten modura ere, emkume bakoitzari, modu indibidual batean, kontziliazio erantzun bat ematen zaio aspektu honetan komunitatean dauden errekurtsoen ezagutza eta koodinazioaren bitartez, lan jarduetara edo formakuntza jarduetara joan ahal izateko.\nAisialdi zerbitzua: LOREAK\nLOREAK. Elkartze eta Aisialdi zerbitzua : Aisialdi eta jarduera parte hartzaile ezberdinak eramaten dira aurrera emakume hauekin, alde batetik, bizi diren ingurua eta baita harrera herrialdeko kultura ere ezagutzera emateko. Bestalde, erlaxatzeko eta egunerokotasunetik ateratzeko, beraientzat denbora bat edukitzeko, onuragarriak dira jarduera hauek, euren sare soziala handitzen delarik eta isolamendua ekiditen delarik modu honetara, harreman berri eta positiboak eraikiaz.\nBolondresen gestioa, segimendua eta orientazio zerbitzua: Proiektu honetako emakumeen lan- eta familia- kontziliazioari laguntzen eta honi erantzuna ematen parte hartzen dute bolondresek. Berebiziko garrantzia dute proiektuan, izan ere, harrera kulturaren eta emakume bakoitzaren kulturaren artean ezagutza trukaketa bat ematen da, honek emakumeen integrazioa eta herrialde berriko eta kultura berriko ezagupena errazten duelarik. Komunitate sare garrantzitsuak bilakatzen dira bolondresak emakume hauen bizitzetan.\nBabeseko sare sozial bat eraiki


Vicomtech-IK4-ren teknologia batek osasun esparruko berrikuntza saria jaso du - SPRI\nVicomtech-IK4-ren teknologia batek osasun esparruko berrikuntza saria jaso du\nAortaren aneurisma duten pertsonen tratamendurako teknologia berritzaile batek jaso du saria\nEuskadiko Quality Innovation of the year 2015 saria\nVicomtech-IK4 euskal zentro teknologikoak aortaren aneurisma duten pertsonen tratamendurako teknologia berritzaile batek Euskadiko Quality Innovation of the year 2015 saria lortu du giza eta osasun saileko berrikuntza kategorian.\nSaritutako proiektua, aortaren aneurismaren haustura-arriskua duten gaixoentzat protesi pertsonalizatuak diseinatzeko aukera eskaintzen du. Aortaren aneurisma, bihotzetik gainerako giza-gorputzeko ataletara odola banatzen duen arteriaren pareten dilatazio eta ahuldura eragiten duen gaixotasuna da.\nVicomtech-ek garatutako softwareak, egitura baskularren 3D ereduak lortzea ahalbidetzen duten eskaner-irudietan oinarrituz, aorta apurtu ez dadin, gaixoetan ezartzen diren protesiei dimentsio egokiak ematea eta, bizkortasun eta zehaztasun handiz, beharrezkoak diren neurriak jasotzea uzten du.\nBerrikuntza sustatzeko Excellence Finland erakunde finlandiarrak antolatutako Quality Innovation of the year sariek urtero parte hartzen duten erakundeen lehiakortasuna bultzatzeko proiektu berritzaileak aintzatesten dituzte.\nSari hauek bi fase ditu, bata nazioartekoa eta bestea bertakoa. Vicomtech-IK4 Euskadi mailan lortu du saira, horregatik hurrengo pausua nazioarteko mailara pasatzea izango da non Suedia, Lituania, Letonia, Estonia, Hungaria edo Israel besteak beste lehiaketan parte hartuko duten.\nAortaren aneurisma tratamendurako teknologia berritzailea


Irekia Eusko Jaurlaritza - Gobierno Vasco :: EHAA xedapena 201801763\nXedapenaren zenbakia: 201800036\nHurrenkenaren zenbakia: 201801763\n2017/09/15ean argitaratutako 2017/09/12ko 201700217 DEKRETUA indargabetzen du\nHorri dagokionez, kargu publikodunen betebeharrei eta eskubideei buruzko azaroaren 15eko 156/2016 Dekretuaren 51.1 artikuluan dago zehaztuta (ekainaren 26ko 1/2014 Legea garatzeko eman zen dekretu hori) publizitate aktiboaren konpromisoa. Artikulu horren a) letran, Kargu Publikoen Katalogoa azaltzen da, non adieraziko baita kargu publikoen titularrei buruzko informazioa eta zer egunetan hasi diren zerbitzua ematen.\nHorrela, kargu publikodunen lanpostuekiko gardentasun-konpromisoa hartuta, urterik urtera eman dira argitara kargu publikodunen lanpostuak, martxoaren 31ko 39/2015 Dekretuaren bidez, martxoaren 22ko 49/2016 Dekretuaren bidez eta irailaren 12ko 217/2017 Dekretuaren bidez, eta arau horiek izan dira Euskal Autonomia Erkidegoko kargu publikodunen katalogoa onartzeko bidea.\nKargu publikoen postuei dagokienez, azaroaren 15eko 156/2016 Dekretuaren 8. artikuluan ezarri bezala, urtero eta lehen hiruhilekoan, Gobernu Kontseiluak, funtzio publikoaren arloan eskumena duen sailburuak hala proposatuta, dekretu bidez onetsiko du Kargu Publikoen Katalogo eguneratua, eta Euskal Herriko Agintaritzaren Aldizkarian argitaratuko da.\nArartekoari, Herri Kontuen Euskal Epaitegiari, Euskadiko Ekonomia eta Gizarte Arazoetarako Batzordeari, Lan Harremanen Kontseiluari eta Datuak Babesteko Euskal Bulegoari dagokienez, erakunde horietako kargu publikoen katalogo eguneratuak sartu dira, Euskal Herriko Agintaritzaren Aldizkarian argitaratzeko xedez.\nHorren ondorioz, Gobernantza Publiko eta Autogobernuko sailburuaren proposamenez, eta Gobernu Kontseiluak 2018ko martxoaren 20an egindako bilkuran proposamena aztertu eta onartu ondoren, honako hau\n2.– Arartekoaren, Herri Kontuen Euskal Epaitegiaren, Euskadiko Ekonomia eta Gizarte Arazoetarako Batzordearen, Lan Harremanen Kontseiluaren eta Datuak Babesteko Euskal Bulegoaren kargu publikoen katalogo eguneratuak sartu dira, Euskal Herriko Agintaritzaren Aldizkarian argitara daitezen. Dekretu honen II. eranskinean jaso dira.\nIndargabetuta geratzen da irailaren 12ko 217/2017 Dekretua, zeinaren bidez onartzen baita Euskal Autonomia Erkidegoko kargu publikoen katalogo eguneratua.\nVitoria-Gasteizen, 2018ko martxoaren 20an.\nI. ERANSKINA, MARTXOAREN 20KO 36/2018 DEKRETUARENA\nEUSKAL AUTONOMIA ERKIDEGOKO SEKTORE PUBLIKOKO KARGU PUBLIKOEN ETA BEHIN-BEHINEKO LANGILEEN LANPOSTUAK\n• Idazkaritzako eta Erakundeekiko Harremanetarako zuzendaria.\n2) Lehendakaritzako idazkari nagusia:\nd) Zerbitzu zuzendaria.\n3) Kanpo Harremanetarako idazkari nagusia:\n4) Giza Eskubide, Bizikidetza eta Lankidetzaren idazkari nagusia:\n5) Behin-behineko langileak:\na) Lehendakariaren aholkularia (sailburuordearekin parekatua).\nb) Lehendakaritzaren Idazkaritza Nagusiaren aholkularia (zuzendariarekin parekatua).\nc) Zientzia, Teknologia eta Berrikuntzarako aholkularia (zuzendariarekin parekatua).\nd) Biktimei arreta emateko koordinatzailearen aholkularia (zuzendariarekin parekatua).\ne) Kanpo Harremanetarako Idazkaritza Nagusiaren aholkularia (zuzendariarekin parekatua).\n6) Erakunde autonomoak:\n– Emakunde-Emakumearen Euskal Erakundea.\n• Memoriaren, Bizikidetzaren eta Giza Eskubideen Institutuko zuzendaria.\n7) Zuzenbide pribatuko erakunde publikoa:\n2.0.1.– Zerbitzu zuzendaria.\n2.0.2.– Kabinete eta Komunikazioko zuzendaria.\n2.1.1.– Jaurlaritzaren Idazkaritzako eta Legebiltzarrarekiko Harremanetarako zuzendaria.\n2.1.2.– Toki Administrazioekiko Harremanetarako eta Administrazio Erregistroetako zuzendaria.\n2.1.3.– Herritarrak Hartzeko eta Administrazioa Berritzeko eta Hobetzeko zuzendaria.\n2.2.1.– Estatutuaren Garapenerako zuzendaria.\n2.2.2.– Lege Garapen eta Arau Kontrolerako zuzendaria.\n2.2.3.– Auzibideen zuzendaria.\n2.3.1.– Funtzio Publikoko zuzendaria.\n2.3.2.– Lan Harremanen zuzendaria.\n2.4.1.– Informatika eta Telekomunikazioetako zuzendaria.\n2.4.2.– Baliabide Orokorren zuzendaria.\n– Itelazpi SA.\n• Itelazpi SAko zuzendari nagusia.\n– Eusko Jaurlaritzaren Informatika Elkartea SA (EJIE).\n• EJIEko zuzendari nagusia.\nC) Partaidetzako entitatea:\n• Izenpe SAko zuzendari nagusia.\nD) Administrazioaren egitura hierarkikoan integratuta ez dagoen organoa.\na) Sailaren komunikazioetarako eta Jaurlaritzako bozeramailearen aholkularia (zuzendariarekin parekatua).\nb) Legebiltzarreko eta Konstituzioko gaietarako aholkularia (zuzendariarekin parekatua).\nc) Administrazioa Berriztatzeko aholkularia (zuzendariarekin parekatua).\n3.– EKONOMIAREN GARAPENA ETA AZPIEGITURA SAILA.\n3.0.1.– Kabinete eta Komunikazioko zuzendaria.\n3.0.2.– Zerbitzu zuzendaria.\n3.1.1.– Teknologia eta Estrategiako zuzendaria.\n3.1.2.– Ekintzailetzaren, Berrikuntzaren eta Informazio Gizartearen zuzendaria.\n3.2.1.– Industria Garatzeko zuzendaria.\n3.2.2.– Energiaren, Meategien eta Industria Administrazioaren zuzendaria.\n3.2.3.– Nazioartekotzeko zuzendaria.\n3.3.1.– Landaren eta Itsasertzaren Garapeneko eta Europar Politiketako zuzendaria.\n3.3.2.– Nekazaritza eta Abeltzaintzako zuzendaria.\n3.3.3.– Arrantza eta Akuikulturako zuzendaria.\n3.3.4.– Elikagaien Kalitate eta Industriako zuzendaria.\n3.4.1.– Garraio Plangintzaren zuzendaria.\n3.4.2.– Garraio Azpiegituren zuzendaria.\n3.4.3.– Portu eta Itsas Gaietako zuzendaria.\nB.1.– Zuzenbide pribatuko erakunde publikoak:\n• Energiaren Euskal Erakundeko zuzendari nagusia.\n– Euskal Trenbide Sarea.\n• Euskal Trenbide Sarearen zuzendaria.\n– SPRI–Enpresa-garapenerako euskal agentzia.\n• SPRI–Enpresa-garapenerako euskal agentziaren zuzendari nagusia.\n• Euskadiko Hidrokarburo Baltzua SAUko zuzendari nagusia.\nb) Teknologi Elkartegia SA.\n• Teknologi Elkartegia SAko zuzendari nagusia.\nc) Euskal Herriko Arrisku Kapitalaren Kudeaketa SA.\n• Euskal Herriko Arrisku Kapitalaren Kudeaketa SAko zuzendari nagusia.\nd) Sprilur SA\n• Sprilur SAko zuzendari nagusia.\ne) NEIKER – Nekazal Ikerketa eta Garapenerako Euskal Erakundea AB.\n• Neikerreko zuzendari nagusia.\nf) Eusko Trenbideak SA (ET).\n• Eusko Trenbideak SAko zuzendari nagusia.\ng) Euskotren Participaciones SA.\n• Euskotren Participaciones SAko zuzendari nagusia.\nh) Euskadiko Kirol Portua SA.\n• Euskadiko Kirol Portua SAko zuzendari nagusia.\n• HAZI Fundazioko zuzendari gerentea.\n– ELIKA Nekazaritzako Elikagaien Segurtasunerako Euskal Fundazioa\n• ELIKA Fundazioko zuzendari kudeatzailea.\na) Nazioartekotzeko eta Europako Programetako aholkularia (sailburuordearekin parekatua).\nc) Nekazaritzako eta Abeltzaintzako aholkularia (zuzendariarekin parekatua).\nd) Koordinazio eta Plangintzako aholkularia (zuzendariarekin parekatua).\ne) Garraio eta Azpiegitura arloko aholkularia (zuzendariarekin parekatua).\n4.0.– Enpleguko eta Gizarte Politiketako sailburua.\n4.0.1.– Kabinete eta Komunikazioko zuzendaria.\n4.0.2.– Zerbitzu zuzendaria.\n4.1.1.– Enplegu eta Gizarteratzeko zuzendaria.\n4.1.2.– Gazteriako zuzendaria.\n4.2.1.– Gizarte Zerbitzuen zuzendaria.\n4.2.2.– Familia Politikako eta Aniztasuneko zuzendaria.\n• Lanbideko zuzendari nagusia.\n• Lanbideko Zerbitzu Orokorretako zuzendaria.\n• Lanbideko Lan Aktibazioko zuzendaria.\n• Enplegurako Prestakuntzako eta Diru-sarrerak Bermatzeko zuzendaria.\n– Hobetuz – Langileen Prestakuntzarako Euskal Fundazioa.\n• Hobetuz Fundazioko zuzendari kudeatzailea.\na) Saileko Politiken aholkularia (sailburuordearekin parekatua).\nc) Gizarte Politiketako aholkularia (zuzendariarekin parekatua).\nd) Komunikazioetako aholkularia (zuzendariarekin parekatua).\ne) Kabineteko aholkularia (zuzendariarekin parekatua).\n5.0.1.– Zerbitzu zuzendaria.\n5.1.1.– Ingurumen Administrazioaren zuzendaria.\n5.1.2.– Natura Ondare eta Klima Aldaketako zuzendaria.\n5.2.1.– Lurralde Plangintza, Hirigintza eta Hiri Berroneratze zuzendaria.\n5.3.1.– Etxebizitza eta Arkitekturako zuzendaria.\n5.3.2.– Etxebizitzako Plangintzaren eta Prozesu Eragileen zuzendaria.\n• Uraren Euskal Agentziako zuzendari nagusia.\n• Uraren Euskal Agentziako Administrazio eta Zerbitzu zuzendaria.\n• Uraren Euskal Agentziako Plangintzako eta Obretako zuzendaria.\n• Uraren Euskal Agentziako Jabari Publikoa Kudeatzeko zuzendaria.\nB.2.– Sozietate publikoak.\n– Euskadiko Etxebizitza eta Lurra EA (Visesa).\n• Visesako zuzendari nagusia.\n– Alokabide SA.\n• Alokabide SAko zuzendari nagusia.\n– Ihobe SA-Ingurumen Jarduketarako Sozietate Publikoa.\n• Ihobe SAko zuzendari nagusia.\na) Koordinazioko aholkularia (sailburuordearekin parekatua).\nc) Erakunde Harremanetarako aholkularia (zuzendariarekin parekatua).\ne) Ingurumen eta Lurralde Plangintzako aholkularia (zuzendariarekin parekatua).\nf) Etxebizitzako aholkularia (zuzendariarekin parekatua).\ng) Saileko Publizitaterako aholkularia (zuzendariarekin parekatua).\n6.0.1.– Kontrol Ekonomikoko Bulegoko zuzendaria (sailburuorde maila).\n6.0.2.– Kabinete eta Komunikazioko zuzendaria.\n6.0.3.– Zerbitzu zuzendaria.\n6.1.1.– Ekonomia eta Plangintzako zuzendaria.\n6.1.2.– Finantza Politikako zuzendaria.\n6.1.3.– Aurrekontu Zuzendaritza.\n6.2.1.– Zerga Administrazioko zuzendaria.\n6.2.2.– Ondare eta Kontratazioko zuzendaria.\n6.2.3.– Erakundeen Baliabideetako zuzendaria.\nB.1.– Erakunde autonomoak.\n– Euskal Estatistika Erakundea (EEE/IVE).\n• Euskal Estatistika Erakundeko zuzendari nagusia.\n– Lehiaren Euskal Agintaritza.\n• Lehiaren Euskal Agintaritzako lehendakaria.\n• Lehiaren Euskal Agintaritzako bokala.\n• Ikerketako zuzendaria.\n• Finantzen Euskal Institutuko zuzendari nagusia.\n• Euskal Autonomia Erkidegoko Kontratuen inguruko Errekurtsoen Administrazio Organoaren titularra.\na) Ogasuneko eta finantzetako arautegien aholkularia (sailburuordearekin parekatua).\nc) Legebiltzarreko ekimenen aholkularia (zuzendariarekin parekatua).\nd) Programen eta azterlanen aholkularia (zuzendariarekin parekatua).\ne) Egitura-funtsen aholkularia (zuzendariarekin parekatua).\n7.0.1.– Kabinete eta Komunikazioko zuzendaria.\n7.0.2.– Irakas Sistema Ebaluatu eta Ikertzeko Erakundeko zuzendaria (ISEI)\n7.1.1.– Kudeaketa Ekonomikoaren zuzendaria.\n7.1.2.– Langileak Kudeatzeko zuzendaria.\n7.1.3.– Azpiegitura, Baliabide eta Teknologia zuzendaria.\n7.1.4.– Araubide Juridikoaren eta Zerbitzuen zuzendaria.\n7.2.1.– Hezkuntza Berriztatzeko zuzendaria.\n7.2.2.– Ikastetxe eta Plangintzaren zuzendaria.\n7.3.1.– Plangintza eta Antolaketako zuzendaria.\n7.3.2.– Teknologiaren eta Ikaskuntza Aurreratuen zuzendaria.\n7.4.1.– Unibertsitate Politika eta Koordinazioko zuzendaria.\n7.4.2.– Ikerketaren zuzendaria.\n• Haurreskolakeko kudeatzailea.\na) Unibasq–Euskal Unibertsitate Sistemaren Kalitate Agentzia.\n• Unibasqeko zuzendaria.\na) Eskola Kontseiluko lehendakaria (zuzendariarekin parekatua).\nc) Hezkuntzaren arloko aholkularia (zuzendariarekin parekatua).\nd) Hezkuntzaren arloko aholkularia (zuzendariarekin parekatua).\n8.0.1.– Osasuneko sailburuaren Kabineteko zuzendaria.\n8.1.1.– Osasun Publikoaren eta Adikzioen zuzendaria.\n8.1.2.– Plangintza, Antolamendu eta Ebaluazio Sanitarioko zuzendaria.\n8.1.3.– Ikerketa eta Berrikuntza Sanitarioko zuzendaria.\n8.2.1.– Araubide Juridiko, Ekonomiko eta Zerbitzu Orokorretako zuzendaria.\n8.2.2.– Aseguramendu eta Kontratazio Sanitarioko zuzendaria.\n8.2.3.– Farmaziako zuzendaria.\n1) Osakidetza-Euskal osasun zerbitzuko zuzendari nagusia:\n2) Emergentziak-Emergentzietako lurralde-unitateak:\n3) Transfusio eta Giza Ehunen Euskal Zentroa:\n4) Arabako Erakunde Sanitario Integratua:\n5) Arabako Errioxako Erakunde Sanitario Integratua:\n6) Arabako Osasun Mentaleko Sarea:\n7) Ezkerraldea-Enkarterri-Gurutzetako Erakunde Sanitario Integratua:\n8) Bilbao-Basurtuko Erakunde Sanitario Integratua:\n9) Barrualde-Galdakaoko Erakunde Sanitario Integratua:\nf) Langileen zuzendaria, 2. mailakoa\n10) Barakaldo-Sestaoko Erakunde Sanitario Integratua:\n11) Santa Marina Ospitalea:\n12) Gorlizko Ospitalea:\n13) Bizkaiko Osasun Mentaleko Sarea:\n14) Uribeko Erakunde Sanitario Integratua:\n15) Donostialdeko Erakunde Sanitario Integratua:\n16) Goierri-Urola Garaiko Erakunde Sanitario Integratua:\n17) Bidasoako Erakunde Sanitario Integratua:\n18) Debabarreneko Erakunde Sanitario Integratua:\n19) Debagoieneko Erakunde Sanitario Integratua:\n20) Gipuzkoako Osasun Mentaleko Sarea:\n• Zuzendari kudeatzailea, 4. mailakoa.\n21) Tolosaldeko Erakunde Sanitario Integratua:\n•Osatek SAko zuzendari kudeatzailea.\n• Berrikuntza eta Ikerkuntza Sanitariorako Euskal Fundazioko I+G+b Kudeaketako zuzendaria (BIOEF).\n• Berrikuntza eta Ikerkuntza Sanitariorako Euskal Fundazioko (BIOEF) Ikerketa Sanitarioko eta Kudeaketako zuzendaria.\na) Osasun Programetako eta Herritarrekiko Harremanen zuzendaria (sailburuordearekin parekatua).\nc) Erakundeekiko Harremanetarako aholkularia (zuzendariarekin parekatua).\nd) Kudeaketa Estrategikorako aholkularia (zuzendariarekin parekatua).\ne) Osasun Plangintzako eta Berrikuntzako aholkularia (zuzendariarekin parekatua).\n9.0.1.– Kabinete eta Komunikazioko zuzendaria.\n9.0.2.– Zerbitzu zuzendaria.\n9.1.1.– Turismo eta Ostalaritzako zuzendaria.\n9.1.2.– Merkataritzako zuzendaria.\n– Basquetour–Turismoaren Euskal Agentzia SA.\n• Basquetour SAko zuzendari nagusia.\n10.0.1.– Kabinetearen eta Gizarte Hedabideen zuzendaria.\n10.0.2.– Zerbitzu zuzendaria.\n10.0.3.– Jarduera Fisikoaren eta Kirolaren zuzendaria.\n10.1.1.– Kultura Ondarearen zuzendaria.\n10.1.2.– Kultura Sustatzeko zuzendaria.\n10.2.1.– Herri Administrazioetan Hizkuntza Normalizatzeko zuzendaria.\n10.2.2.– Euskara Sustatzeko zuzendaria.\n10.2.3.– Hizkuntza Ikerketa eta Koordinaziorako zuzendaria.\n• EITBko zuzendari nagusia.\n• EITBko zuzendari kudeatzailea.\n– Etxepare Euskal Institutua.\n• Etxepare Euskal Institutuko zuzendari nagusia.\n• Euskara Sustatu eta Hedatzeko Arloaren zuzendaria.\n• Euskal Kultura Sustatu eta Hedatzeko Arloaren zuzendaria.\nB.3.– Sozietate publikoak.\n– Euskal Telebista SA.\n• Euskal Telebista SAko zuzendaria.\n– Eusko Irratia SA.\n• Eusko Irratia SAko zuzendaria.\n– Euskadiko Orkestra SA.\n• Euskadiko Orkestra SAko zuzendari nagusia.\nd) Kultur eta Sormen Industrietarako aholkularia (zuzendariarekin parekatua).\n11.0.1.– Sailburuaren Kabineteko zuzendaria.\n11.0.2.– Komunikazioko zuzendaria.\n11.1.1.– Kudeaketa Ekonomikoaren eta Baliabide Orokorren zuzendaria.\n11.1.2.– Araubide Juridikoaren, Zerbitzuen eta Hauteskunde Prozesuen zuzendaria.\n11.1.3.– Giza Baliabideen zuzendaria.\n11.1.4.– Telekomunikazioak eta Sistema Informatikoak Kudeatzeko zuzendaria.\n11.2.1.– Larrialdiei Aurre Egiteko eta Metereologiako zuzendaria.\n11.2.2.– Joko eta Ikuskizunen zuzendaria.\n11.2.3.– Trafikoko zuzendaria.\n11.2.4.– Ertzaintzako zuzendaria.\n11.2.5.– Segurtasuna Koordinatzeko zuzendaria.\n• Polizia eta Larrialdietako Euskal Akademiako zuzendari nagusia.\n• Polizia eta Larrialdietako Euskal Akademiako Administrazio eta Zerbitzuetako zuzendaria.\na) Segurtasun Publikoan Aplikatzeko Teknologia Berrien aholkularia (sailburuordearekin parekatua).\nb) Kalitatearen Kudeaketa Prozesuak Ezartzeko aholkularia (zuzendariarekin parekatua).\nc) Segurtasun Publikoaren Esparruko Prestakuntza Politiken aholkularia (zuzendariarekin parekatua).\nd) Euskadiko segurtasun publikoko planaren garapenerako aholkularia (zuzendariarekin parekatua).\n12.0.1.– Zerbitzu zuzendaria.\n12.0.2.– Kabineteko zuzendaria.\n12.1.1.– Laneko eta Gizarte Segurantzako zuzendaria.\n12.1.2.– Gizarte Ekonomiaren zuzendaria.\n12.2.1.– Justizia Administrazioko zuzendaria.\n12.2.2.– Bulego Judizial eta Fiskalaren Eraberritzeko zuzendaria.\n12.2.3.– Justiziako zuzendaria.\n• Osalaneko zuzendari nagusia.\nII. ERANSKINA, MARTXOAREN 20KO 36/2018 DEKRETUARENA\nARARTEKOAREN, HERRI KONTUEN EUSKAL EPAITEGIKO, EUSKADIKO EKONOMIA ETA GIZARTE ARAZOETARAKO BATZORDEKO, LAN HARREMANEN KONTSEILUKO ETA DATUAK BABESTEKO EUSKAL BULEGOKO KARGU PUBLIKOEN LANPOSTUAK\nc) HKEEko behin-behineko langileak.\nIII.– Euskadiko Ekonomia eta Gizarte Arazoetarako Batzordea.\na) Euskadiko Ekonomia eta Gizarte Arazoetarako batzordeburua.\n• Datuak Babesteko Euskal Bulegoko zuzendaria.


Prekaritatea: bizitza alanbre gainean — Manu Robles Arangiz Fundazioa\nGeneroa Ingurumena Hitzaldia Inmigrazioa Gizarte-eredua\n"Ezinbestekoa da borroka ezberdinak lotzea eta saretzea: borroka sindikala, feminista, klima aldaketaren kontrakoa, migranteen eskubideen aldekoa... Nancy Fraserrek dioen bezala, erreprodukzio sozialaren aldeko borrokak dira egungo langile borroka, soldatapeko eremuan ematen direnak eta bizitzaren jasangarritasunaren aldekoak." Prekaritatearen kokapena, bilakaera eta ondorioak azaltzen ditu hitzaldi honetan Leire Txakartegik.\n"Prekaritate berriak eta negoziazio kolektiboa" mintegian Leire Txakartegik eman duzen hitzaldia (Gasteiz, ekainaren 21a)\nPrekaritateaz hitz egiterakoan, bi abiapuntu har ditzakegu:\na) Lehenik eta behin esan dezakegu gure bizitzak prekarioak direla berez, izatez. Teoria ekofeministak dioen bezala, Yayo Herrerok adibidez, guztiok gara interdependienteak eta ekodependienteak. Hau da, alde batetik, elkarren menpeko gara, elkar behar gara, harreman sozialak eta zaintza etengabeak behar ditugu. Era beran, bizirauteko planeta, lurra eta naturan dauden baliabideak behar ditugu derrigorrez.\nb) Bigarrenik esan dezakegu sistema kapitalista, heteropatriarkal eta arrazista honek egiturazkoak dituela prekaritatea eta zapalkuntza: klase zapalkuntza; genero menderakuntza eta sexuen araberako lanen banaketa; zuriak ez diren beste arrazena eta mendebaldeko koloniak izan ziren herrialdeetako baliabide eta pertsonen menderatzea; hautu eta nortasun sexual ez hegemonikoena; hizkuntza eta kultura minorizatuena…\nArgi dago menderakuntza orok gure izaera zaurgarria areagotzen duela bizitza babesten ez bada. Sistema gutxi batzuen etekin ekonomikoaren handitzean oinarritzen bada eta ez bizitzaren zaintza eta lehentasunean, prekarietatea lehen mailako arazo politikoa bihurtzen da.\nPrekaritatea: bizitza alanbre gainean de Manu Robles-Arangiz Institutua Fundazioa\nHistorian zehar kapitalismoa (bi abizenekin beti: heteropatriarkal eta arrazista) eraldatzen eta egokitzen joan da beti ere kapitalak ahalik eta etekin handiena eskuratzeko. Bizi dugun fase honetan, ekonomia produktibotik atera dezakeen mozkina mugatzen ari denez, logika kapitalistan sakontzeko menderakuntza anitzak gogortzen ari da.\n- Horren muturreko ondorioa klima aldaketarena da. Planetaren baliabide mugatuen neurri gabeko ustiaketan oinarritzen da sistema eta klima aldaketa atzera bueltarik gabeko puntu baten atarian dago. Eta jakina, planetarik gabe ez dago bizitzarik.\n- Era berean, ikuspegi produktibo batetik “soberan” dauden pertsonak sistematik kanporatu edo hiltzen ditu. Nekropolitika da adibidez Mediterraneoan edo Ertamerikan etorkinekin gertatzen ari dena.\n- Autoritarismoa eta faxismoa areagotzen ari dira, neoliberalismoari eusteko erregimen politiko funtzional bezala. Argi geratzen ari da politika neoliberalen eta demokraziaren arteko bateraezintasuna.\n- Genero ierarkia patriarkala zorrotz mantendu behar du eta indarkeria matxistaren ondorioz munduan milaka emakume erailtzea naturalizatuta dago…\nEta testuinguru honetan… Prekaritatea ere eraldatu egin da. Kapitalismoaren historian nolabait ziklikoa edo orokortu gabeko egoera izatetik, egiturazkoa edo arau nagusi izatera pasatu da. Prekaritatea orden berri baten ardatz nagusietako bat da. Lanaren eta bizitzaren antolakuntzaren erregimen berri bat.\nJarraitu hitzaldia entzuten


Aldundiak emakumeen matematikaren, ingeniaritzen eta teknologiaren arloetako bisibilitatea laguntzen du - Área de prensa - Bizkaia.eus\nAldundiak emakumeen matematikaren, ingeniaritzen eta teknologiaren arloetako bisibilitatea laguntzen du\n2018(e)ko otsailaren 07(a) 13:41\nEnplegua, Gizarte Inklusioa eta Berdintasuna Sustatzeko Sailak ‘Inspira’ programa eta Ada Byron saria finantzatzen ditu. Laespada diputatuak bi ekimen horien aurkezpenean parte hartu du Madrilen.\nLaespada, Ada Byron.\nLaespadak: "Historia egiten ari direlako, aurrerakuntzan laguntzen ari direlako"\nEnplegua, Gizarte Inklusioa eta Berdintasuna Sustatzeko Sailak emakumeek matematikaren, ingeniaritzen eta teknologiaren arloetan duten bisibilitatea eta partaidetza sustatzen du eta horretarako ‘Inspira’ programaren eta Ada Byron sariaren finantzaketan laguntzen du.\n‘Inspira’ proiektuari dagokionez ikasturte honetakoa bigarren edizioa da; proiektuak bokazio zientifiko-teknologikoak sustatzen ditu neska bizkaitarren artean ikasgeletan hitzaldiak eta jarduerak antolatuz.\nBeste alde batetik, Emakume Teknologoarentzako Ada Byron Sariaren helburua gaur egungo emakume teknologoen ibilbide apartak saritzea eta ikustaraztea da; emakume horien erreferentziak diziplina zientifiko guztietan mendeetan zehar ekarpenak egin dituzten emakume zientzialariak eta teknologoak dira, adibidez sariari izena ematen dion Ada Byron.\nTeresa Laespada diputatuak asteazkenean Madrilen, Deustuko Unibertsitatearen egoitzan, egin den bi ekimen hauen aurkezpenean parte hartu du. Diputatuak programaren eta sariaren aldeko laguntza azaldu du esparru horietan guztietan "izan diren, diren eta izango diren emakumeen" presentzia bisibilizatzeko eta emakumeei aukera hori emateko.\n"Izan zirenei esker… Ada Byron bera bezalako emakumeei eta beste askori esker, zientziaren, kulturaren edo eskubideen funtsezko aurrerakuntzen protagonista argiak izen direlako. Funtsezko protagonista izan arren, ezkutatuak izan diren emakumeak. Baita direnengatik ere… Emakume Teknologoarentzako Ada Byron Sari hau jasotzen dutenen moduko emakumeengatik. Historia egiten ari direlako, aurrerakuntzan laguntzen ari direlako eta euren aurrekoei gertatu zitzaiena ez gertatzea merezi dutelako. Derrigorrezkoa da horiei guztiei bisibilitatea ematea", azaldu du.\nHalaber, aipatu den ‘Inspira’ programa horrekin "izango direnei" laguntzen zaiela. "Duela gutxi horietako saio baten egon nintzen neskekin eta oso hunkigarria izan zen. Neskak izateagatik etorkizuna ez ixtea lortzeko lanean jarraituko dugu" esan du, amaitzeko.


Singapur Turf Club hipodromoa\nEzarriko barnealdeetarako mosaikoa, Singapur Turf Clubeko hipodromoko apustuen eremuan erabilia. Koloreen aukeraketa zabala: Cocktail bildumatik hasi, nahierako nahasketak eta degradatu estandarrak egin, eta, azkenik, inprimaketa digitalaren bidezko ad hoc horma-irudi bat.\nErref. Gris degradatua\nErref. Gorri degradatua\nInprimaketa digitalaren bidez neurrira egindako horma-irudia\nNahasketa nahierara egiteko, Ezarriren nahasketen konfiguratzailea erabili zen. Erabilerraza da, eta emaitza interesgarriak ematen ditu.\nEzarriko diseinu sailak, horma-irudia jarrita dagoen tokirako propio pentsatutako irtenbideak proposatu zituen, eta neurrira egin zuen.


Beatriz Egizabal: «Umorea tresna indartsua da» | Bizigiro | Berria\nATZEKOZ AURRERA. Beatriz Egizabal. Aktorea, clowna eta bakarrizketen egilea\n2022ko apirilak 5 - Lasarte-Oria\nHankarte bat, lehertzen ari den sumendi bat hankartean, eta laba goian eta behean. Hala irudikatu du Beatriz Egizabal aktore eta umoristak (Lasarte-Oria, Gipuzkoa, 1971) bakarrizketa berria: Magma mia.\nZer da Magma mia?\nBakarrizketa bat eskatu zidaten iazko Feministaldirako. Testua pixka bat landuz eta garatuz gero, plazaz plaza eskaintzeko bakarrizketa bat izango zela ikusi nuen.\nIzenaren inspirazio iturria zein da: La Palmako Cumbre Vieja sumendia (Espainia), Abbaren abestia?\nAsko erabiltzen ditut ene eta ai ama espresioak. Mamma mia haien baliokidea da, eta sortu nuenean puri-purian zegoen La Palmako sumendiaren erupzioa. Horrela sortu zen.\nEta kartela? Sumendi bat, hankarte batean, magma botatzen.\nAdin jakin bat daukat, eta hor daude menopausia, zoru pelbikoa... Alua gora, alua behera ibiltzen gara. Aluan daukagun indar horrekin, magma horrekin, sumendia pizten badugu... goazen sistema erretzera.\nZure bizipenetan oinarrituta kontatzeko premia sentitzen duzu?\nBakarrizketetan, bai. Ipuin kontalari gisa beste norbaiten istorioak kontatzen dituzu, baina bakarrizketetan, lehen pertsonan hitz egiteko, niretik egiten ez badut, ezin dut egin. Kasu honetan nire egunerokotasunaren azterketa bat egiten dut, ikuspegi feminista batekin. Batzuetan, teorien bidez patriarkatua zer den hain argi ikusten ez duen jendeak oso argi ikusten du egunero bizitzen ditugun adibideekin.\nDuela urte batzuk ez zenuen uste bakarrizketak egingo zenituenik.\nLasarte-Orian saio bat aurkezteko eskatu zidaten, Eva Hacheren modura. Egin nuen, eta ikusi nuen oso indartsua zela: esan nahi nituen gauza pila bat esan nituen, eta jendeak barre egin zuen. Orain, Ane Labakarekin bost urteko ibilbidea bukatuta, garbi daukat bakarrizketak egin nahi ditudala. Modu oso indartsua da garrasi egiteko, esan nahi ditudan gauza asko esateko.\nBakarrizketa feminista, umore feminista... Etiketek eragiten dizute?\nEz, argi dago feminismotik egiten dudala. Amorrua ematen didana da gizonek egiten dutenari edo patriarkatutik egiten denari zergatik ez zaion matxista deitzen. Hori ez da izendatzen; feminismotik egiten dena izendatzen da, berezia eta anormala izango balitz bezala.\nIkus-entzule gehienak emakumeak dira?\nBai, baina ez du axola: gizateriaren erdia gara. Batzuetan gutxietsi egiten da emakumea publiko gisa, baina zentroetatik kanpo egiten den kultura kontsumitzen duen jende gehiena emakumea da. Publikoan emakumeak bakarrik daudenean ere, beste energia bat sortzen da.\nFeminista etiketa gutxiesteko erabiltzen da? Gizonek okupatu izan dituzten guneak eta jarduerak —umorea, esaterako— eskuratzen ari zaretelako?\nEsango nuke baietz. Beti bereizten dira kultura eta emakumeen kultura. Inork ez dio kultura horri gizonen kultura deitzen.\nOtsaila eta martxoa izaten dira hilabete lanpetuenak?\nEta azaroa. Ulertzen dut. Ez didate udaletako kultura sailetatik deitzen, gizarte zerbitzuetatik baizik. Emakumeek egindako emanaldiak urte osora zabaldu behar dira.\nJendeak ondo pasatzea nahi duzu. Pentsatzea eta deseroso sentitzea ere bai?\nBai. Gertatzen zaizkigun gauza asko ez zaizkigu gertatzen horrelakoak garelako, baizik eta atzetik sistema oso bat dagoelako. Hori esplikatu nahi dut. Entzuleak barre egitea nahi dut, baina haiengan zirkuitulaburrak eragiten saiatzen naiz.\nUmorea aisiarekin lotzen da. Gutxietsi egiten da umorearen gaitasuna mezuak helarazteko eta jendearengana iristeko?\nUmorea tresna indartsua da. Gero eta argiago dago. Badakigu, baina ez du zentralitaterik. Pentsatzen da gauza garrantzitsuak serio hitz egin behar direla, eta, serio hitz egin eta gero, orduan egin behar dela barre.\nEdozeri buruz egin daiteke umorea?\nBai, baina, egiten baduzu, ondorio batzuk izango ditu. Askatasuna baduzu, baina ondorioak izango ditu. Nor mindu nahi duzu zure umorearekin? Beti minduko duzu norbait, beti nahi duzu zerbait kritikatu.\nChris Rockek Oscar sarien banaketa ekitaldian Jada Pinketti buruz egin zuen txantxa...\nAurretik beste pila bat egin ziren. Patriarkatuak gala bat egiten duenean, gala patriarkala ateratzen da, eta ia guztiek barre egiten dute.\nWill Smith aktoreak zaplazteko bat eman zion Chris Rocki.\nLagun batek esan zidan pena bakarra zuela: galaren aurkezlea zuria ez izatea. Ertz asko dituen gaia da, eta ez daukat horri buruzko tesi bat.\nJardunaldi askoren clowndorioak egiten dituzu. Zein izan daiteke elkarrizketa honen clowndorioa?\nEmaten du asko dakiela, baina inprobisatzen ari da.


Taldea: Ugatza (Gypaetus barbatus) - Euskonews\nTaldea: Ugatza (Gypaetus barbatus)\nLatinez: Gypaetus barbatus Gaztelaniaz: El Quebrantahuesos Ingelesez: Bearded Vulture Frantsesez: : Le gypaète barbu\nDeskribapena Lumaje nabarmena agertzen du, gainerako hegazti sarraskijaleengandik bereizten duena. Eztarri papar eta sabelaldeko lumak gorriztak dira, eta kontraste bizia egiten dute buruan dituen zuri horixkekin. Begietatik mokorainoko aldean inguru-xingola beltza du, maskara baten antzera. Latinezko izenak, gypaetus barbatus, sai-arrano bizarduna adierazten du. Buru gainean luma tente batzuk agertzen ditu, asaldaturik dagoenean zabaltzen dituenak, arranoek egiten duten bezala. Azpian, begi horixka eta esklerotikako zirkulu gorriminez inguratuek, begirada mehatxagarria ematen diote; moko gris luze, kakodun eta amaieran beltz baten gainean nabarmentzen dira. Bizkarraldea eta isatsa gaua bezain ilunak diren arren, luma bakoitzak lerro zurixka bat agertzen du erdian, hegoei distira metalikoa emanez. Hanketako tartsoak lumaz jantziak dira eta atzazalak luzeak dituzte. Ugatza dugu Europako harraparirik handiena.\nTamaina Luzera: 120-140 cm. Hego-luzera: 275 cm. Pisua: 6-8 Kg.\nBiologia Hegazti geldikorrak ditugu ugatzak, eta lurralde propioa dute bizitza osorako, bikotekidearekin konpartitzen dutena. Lurralde horretan badira leku batzuk garbi mugaturik, esaterako, habia inguruko aldea. NATURAREN AHOTSA aldizkaritik hartuta.


Ezagutu zure seme-alabekin udazkeneko zapore eta koloreak | Consumer\nUrriko eta azaroko hilabeteak egokiak dira familia-plan bat aire librean eta altxor gastronomiko naturalen aurkikuntzarekin konbinatzeko\nUda amaitzen da eta, harekin batera, sasoiko eguzkia eta hondartza, argia, gazpatxoa eta fruta zukutsuak. Baina udazkenak proposamen zoragarriak ekartzen ditu. Estazio horretan, naturan zein merkatuan, nutrizio-balio handiko elikagaiak daude, edertasun eta kolore handikoak. Perretxikoak, masustak, gaztainak eta pinaziak (udazkena aurreratuagoa), irasagarrak, masustak, granadak, mahaspasak, asiriak (palosantoak), irasagarrak, mandarinak, alkandorak… Artikulu honetan gogoratzen da zer izan behar den kontuan perretxikoak txikienekin biltzeko txangoa antolatzeko eta bizitzeko.\nUdazkeneko larunbat edo igande batean basoan ibilitako txikienekin topo egitea oso atsegina izango da, eta kolore handiko paleta bat izango da paisaian. Urrian eta azaroan, hostoek tonu iradokitzaileak hartzen dituzte, horitik gorrira, okre eta lurretatik igaroz. Urtaro honetako kiribilak arnasteaz gain, eta argazki erakargarriak egin ondoren, perretxikoak biltzea da haurren jarduera gogokoenetako bat. Izan ere, udazken hauetan, forma, kolore eta lilura ugariko altxor ezkutuak aurki daitezke, eta oso desberdinak dira. Aurkikuntza horiek, gainera, arroza familian prestatzen ari badira, pasealekuko fruituak gehituko dira eta jardunaldia osoa izango da.\nUdazkena: elikadura altxorrak bilatzea haurrekin\nAbenturari ekin aurretik, funtsezkoa da aztertu beharreko eremuko eguraldiaren iragarpena begiratzea, ondo hornituta egotea eta ezagutzen ez diren perretxikoak ez biltzea. Ez du balio, ondoren, Interneten begiratzeko; perretxiko baten itxura, pantaila batean, asko aldatzen da, espezialaren adinaren, inguruneko hezetasunaren, inguruko lurraren eta abarren arabera. Bat aditua ez bada, konfiantzazko pertsona batekin batera joatea da onena, batez ere lehenengo irteeretan, zeren eta perretxiko gehienak edo perretxiko ezagun horiek ez baitira egia, eta akatsak urtero hiltzen dira Europa osoan. Espezie bat jangarria den jakiteko modu bakarra segurtasun osoz identifikatzea da. Egoera onean dauden ale gazteak bakarrik biltzea gomendatzen da.\nEzinbestekoa da saskia, bi arrazoirengatik:\nPerretxikoak han gordetzean, esporak garraioan banatzen dira, bildutako aleak aireratzen dira eta ez dira hondatzen edo usteltzen plastikozko poltsetan jartzen badira.\nBoluntarioak boluntarioak dira, eta gogotsu ibiltzen dira garraiatzeko.\nBadira zenbait elkarte mikologikoak asteburuetan ibilaldiak antolatzen dituzten hiri guztietan, eta perretxikoak bereizten, ikasten eta sailkatzen laguntzen duten hainbat talde antolatzen dituzte asteburuetan. Eta biologiako, botanikako edo unibertsitateetako natura-zientzietako sailei lotuta daude.\nErraz aurki daitezkeen perretxiko-motak\nZelaian ikusten diren perretxiko gehienak (gure ingurunean 1.500 espezie desberdin daude) janezinak edo toxikoak dira, eta Espainian gastronomiarako benetan interesgarriak diren espezieen kopurua 60 edo 70 murrizten dute. Hiru barietate erraz eta atsegin daude, nahiko erraz aurki daitezkeenak, espeziea, lurra, eguraldia, txangoa aurreko asteetan ona izan dena…\n1. Arroilua (rossin yolen Katalunia, zaguri Eaen, cantarela Galizian):horiaren eta laranjaren arteko kolorea du, erraz ezagutzeko modukoa da eta haragia irmoa da; usaina usaintsua eta atsegina da.\n2. Rodillo edo niscalo (Kataluniako pinatelloa, euskal herrian, ziza gorri Galizian):moztutakoan, latex laranja botatzen du, eta kalitate gastronomikoa aldatu egiten da bildutako lurraren arabera.\n3. Oronja, errege-arrautza (Kataluniako reig):perretxiko preziatuenetakoa da eta izen zientifikoarengatik ere deitzen zaio, Amanita Zesarea. Perretxiko hori oso deigarria eta ederra da, eta aurkikuntza horrek oihu izugarriak eragiten dizkie haur guztiei. Horrek esan nahi du altxorra inguruko txangozaleei erraz lokalizatu behar zaiela. Hori dela eta, abentura-plan dibertigarri bateko partaide izango litzateke, espezimen horiek bilatzeko, perretxiko onak aurkitzen dituztenean, alaitasuna mantentzen saiatzeko. Jarrera isil eta misteriozko aura edukiz gero, oroitzapen horiek ahaztezinak izango dira, eta etorkizuneko seme-alabak ohitura osasuntsuak izango dituzte.\nGure dieta aberasten duten altxorrak\nOso garrantzitsua da gogoan izatea basoan ez direla “oroitzapenak” utzi behar poltsa, lata, ontzi eta abarretan. ekosistema zikintzen eta aldatzen dutelako. Perretxikoak ahalik eta azkarren jatea komeni da, oso elikagai delikatuak baitira.\nPerretxikoak gure dieta aberasten duten altxor gastronomiko txikiak dira eta sukaldaritzari bizia ematen diote. Honako errezeta hauetan, kalabaza, orburuak eta perretxikoak nagusi dira:\nKalabaza, kinoaz eta barazkiz beteta.\nArroza barazkiekin eta perretxikoekin.\nEspinaka-, alkatxofa- eta intxaur-entsalada.\nArrautza plantxan, perretxiko birrineztatuekin eta ardi-gaztarekin.\nhaurrak otoño-eu perretxikoak


MOSHULT Aparrezko lastaira, sendoa/zuria, 90x200 cm - IKEA\nMOSHULT Aparrezko lastaira\nOso aproposa da erabateko oinarria emango dizun lastaira estandar bat behar baduzu.\nAparrezko lastaira, euskarria eta konforta eskaintzen dizkiona gorputz osoari.Zorroa kendu eta garbigailuan sar daitekeenez, erraz garbitzen da.Kremailera umeentzat segurua da, heldulekurik ez duelako. Ireki eta ixteko, klip bat sartu behar da zulotik. Ez ahaztu klipa kentzeaz amaitzen duzunean.Kiribilduta saltzen denez, errazago eramango duzu etxera.25 urteko bermea. Berme-liburuxkan aurkituko dituzu baldintza orokorrak.Osatu somier edo xafladun ohe-oinarri batekin.Gure lastaira guztiak berehala erabil daitezke. Lastairari bilgarria kentzen zaionean, lastairak ez du jatorrizko forma berreskuratzen 72 ordu igaro arte. Gainera, zure gorputzak aste batzuk beharko ditu lastaira berrira ohitzeko.Lastairak aparteko usain bat aska dezake paketea irekitzerakoan. Usain hau ez da arriskutsua edo kaltegarria eta pixkanaka desagertzen da. Usain hau azkarrago ezabatzeko, aireztatu lastaira eta garbitu xurgagailuarekin.Diseinatzailea\nMOSHULTAparrezko lastairaArtikulu kopurua:302.723.39\nLuzera: 99 cmPisua: 6.75 kgDiametroa: 32 cmPaketeak: 1\nBeste dokumentu batzukMOSHULT Aparrezko lastaira302.723.39MOSHULT Aparrezko lastaira302.723.39\nAparrezko lastaira, sendoa/zuria90x200 cm


Convivencia escolar - Elorrioko Txintxirri Ikastola\nGaur egungo gizarteek zenbait erronka handi dituzte. Hona hemen horietako batzuk: herritarrak heztea, etniak, nazionalitateak eta taldeak elkarrekin bakean bizi daitezen; gizarte mota bat garatzea, gure gazteek hura eraikitzen parte-hartze aktiboa izan dezaten, beren burua gizartetik babestu\nedo marjinatu beharrean.\nErronka horiei aurre egiteko, zalantzarik gabe, gizarteak eta hezkuntzak ahalegin garbia egin behar dute, helburu argien bitartez, bai eta ebaluazio zehatza ere, lorpenak egiaztatzeko. XXI. menderako oinarrizko hezkuntzaren kalitate hobetzeko, ez da nahikoa “gauza bera egitea, denbora luzeagoan”. Nahitaezkoa da beste hezkuntza eredu batean pentsatzea, beste garai batzuetatik jasotako aldaera apaindua bakarrik izan ez dadin.\nElkarrekin bizitzen ikastea, ezagutzen transmisioa baino gehiago, gaur egungo hezkuntzaren ikaskuntza garrantzitsuenetarikoa da. Alde horretatik, gizarte demokratikoek balio handiko baliabidea dute, gure inguruan gertatzen ari diren zenbait aldaketa sozial azkarrei aurre egiteko: herritarren


Euskera: euskararen erabilera normalizatzeko\nTokiko Gobernu Batzordeak onartu du 6 enpresa erakunderi eta sozietate publikori euskararen erabilera normalizatzeko egitasmoak bideratzeko diru ekarpena egitea. Diru ekarpena jasoko duten enpresa erakundeak eta sozietate publikoak Dbus Tranbia Konpainia, Polloe Hileta Zerbitzuak, Donostia Kultura, Donostia Turismoa, Donostiako Etxegintza eta Donostiako Sustapena izango dira. Diru ekarpenaren guztizkoa 13.350 eurokoa izango da. 5 kirol elkarteetan […]\nTokiko Gobernu Batzordeak onartu du 6 enpresa erakunderi eta sozietate publikori euskararen erabilera normalizatzeko egitasmoak bideratzeko diru ekarpena egitea.\nDiru ekarpena jasoko duten enpresa erakundeak eta sozietate publikoak Dbus Tranbia Konpainia, Polloe Hileta Zerbitzuak, Donostia Kultura, Donostia Turismoa, Donostiako Etxegintza eta Donostiako Sustapena izango dira. Diru ekarpenaren guztizkoa 13.350 eurokoa izango da.\n5 kirol elkarteetan KEES metodologia ezartzea\nTokiko Gobernu Batzordeak kontratazio espedientea onartu du euskararen normalizaziorako KEES metodologia Donostiako hainbat kirol elkarteetan ezartzeko. Udalak kasu honetarako 45.199,16 euro zuzenduko ditu.\nOrain arte Donostiako 11 kirol elkartek parte hartzen zuten KEES metodologian. Orain metodologia honetara 5 kirol elkarte gehituko dira, horien artean, Realeko atletismo saila, Tximeleta, Irutxuloko Sub Urpekariak, Konporta K.E. eta Club Gimnasia Ritmica Donosti.


Ikasle etorkinak behar dituzte Udal Euskaltegian - Oñati - Goiena.eus\nIkasle etorkinak behar dituzte Udal Euskaltegian\nMireia Bikuña 2010-01-21 10:53\nBedita Larrakoetxea Udal Euskaltegiak etorkinendako ikastaro berezia egingo du. 60 ordukoa izango da, eta astean lau edo sei orduko erritmoan eman gura dute, otsailetik maiatzera arte. Interesatuek euskaltegian bertan eman dezakete izena hilaren 29a baino lehen 10 euro ordainduta.\nIkastaroa martxan jartzeko zortzi ikasle beharko dituzte, era horretan HABEren finantzazioa lortuko dute-eta.\n"Hasiera mailako ikasleak"\nEtokinendako ikastaroa euskaraz berba bat bera ere ez dakiten pertsonendako da. "Hasiera mailako ikasle etorkinak behar ditugu. Alegia, gurekin euskara ikasiko dutenak. Hamar edo 15 astetan nabarituko zaie ikasi dutena", esan digu euskaltegiko zuzendari Roberto Altunak.\nIkastaro berezia antolatzearen arrazoiaz galdetuta zera esan digu: "Azken urteotan, herrira, toki guztietako etorkinak etorri dira. Gehienak gazteak dira, eta askok, zerbitzuetan egiten dute lan; besteak beste, tabernatan, jatetxetan, baserrietan edo etxeetan. Horiei guztiei euskara menderatzeko aukera eman gura diegu eskolak hartuta".